qundao/data-zh-poetry huggingface dataset:
哀吟赠蔡子骧女
作者：徐积
朝代：宋
体裁：四言诗

蔡氏之子，彼仲女者。考之古今，如仲者寡。有德之容，有德之性。所好所习，一出于正。貌庄而丽，气温而醇。女子之中，而有斯人。慈良端厚，内敏而重。终日寡言，亦不戏弄。字无难易，所见辄识。不知此女，从何而得。读释氏书，欣然有适。身之所有，皆出自然。如何不幸，不假之年。扬州道中，死于六月。二十七日，暑气酷烈。二十九日，三更大殓。形神如生，体亦不变。其气甚洁，其香甚郁。附于身者，何用珠玉。不知此女，而往何处。杳杳冥冥，云霞烟雾。世之所有，则维其常。若斯人者，独秀孤芳。吾于其母，是为内兄。哀吟恻恻，慰其死生。
哀哀词
作者：徐积
朝代：宋

哀哀复哀哀，哀哀至此极。孤儿与慈母，中路忽相失。恍惚须臾閒，终日不复得。谁复坐我堂，谁复入我室。谁复饮儿酒，谁复哺儿食。儿饥复谁念，儿寒复谁恤。耳不闻慈语，目不见慈色。譬如行路人，日远如一日。行人犹可期，远道犹可追。天穷地尽处，一日犹可归。哀哀复哀哀，此去无尽时。谁言生离别，不知死别离。君不见人已闭门鸟已栖，黄昏冢畔孤儿啼。
哀哀词
作者：徐积
朝代：宋

哀哀復哀哀，哀哀至此极。
孤儿与慈母，中路忽相失。
恍惚须臾閒，终日不復得。
谁復坐我堂，谁復入我室。
谁復饮儿酒，谁復哺儿食。
儿饥復谁念，儿寒復谁恤。
耳不闻慈语，目不见慈色。
譬如行路人，日远如一日。
行人犹可期，远道犹可追。
天穷地尽处，一日犹可归。
哀哀復哀哀，此去无尽时。
谁言生离别，不知死别离。
君不见人已闭门鸟已栖，黄昏冢畔孤儿啼。
哭崔刑部
作者：徐积
朝代：宋
体裁：古风

前年离长安，与公为死诀。长安门外长乐坡，胸中壮气浑消磨。其时夜宿灞桥上，梦中勒马犹西望。江淮之上情愈劳，去年曾寄西山高。今年今日春将归，春风不似秋风时。山阳数月雨不止，泥深穷巷行人稀。忽闻公死终南山，坐中忽过东西关。黄泉一去几万里，吁嗟公兮何时还。盂有水兮无食荐，烹有茶兮无酒奠。魂兮来兮不可知，来若飘风去如电。报恩之事终有期，未必儒生只贫贱。
哭张六
作者：徐积
朝代：宋

欲视目已瞑，欲语口已噤。欲动肉已寒，欲书手已硬。惟有心上热，惟存心中悲。此热须臾閒，此悲无休时。所悲孤儿寒，所悲孤儿饥。苦苦复苦苦，此悲遂入土。
哭张六
作者：徐积
朝代：宋

欲视目已瞑，欲语口已噤。
欲动肉已寒，欲书手已硬。
惟有心上热，惟存心中悲。
此热须臾閒，此悲无休时。
所悲孤儿寒，所悲孤儿饥。
苦苦復苦苦，此悲遂入土。
哭张六
作者：徐积
朝代：宋

欲视目已瞑，欲语口已噤。欲动肉已寒，欲书手已硬。惟有心上热，惟有心上悲。此热须臾间，此悲无休时。所悲孤儿寒，所悲孤儿饥。苦苦复苦苦，此悲遂入土。
哭彦规
作者：徐积
朝代：宋

已矣哀哉死有终，青衫就木未为穷。义如有枉荣斯辱，事苟无邪蹇胜通。力致全丧关右帅，泣寻孤榇郭西翁。精神入梦非生及，使我低颜愧古风。初余视子发垂肩，及至成童便耸然。忧患缠来成白颔，声名随去入黄泉。孤甥见恤情非浅，暴骨收藏义可传。多少文章零落尽，朝廷何处访遗编。与君相得久忘言，晚更倾肠共豁然。刬尽丘陵平作路，决开沟浍合为川。古人刎颈终相杀，世俗操心爱胁肩。六十老翁能有几，却寻旧友向黄泉。有时半日两敲门，语罢南窗坐北轩。意外得文哀绝笔，理中论事酷能言。须知是物非无本，若论斯人自有源。不蹈不袭真所性，洪河自古出昆崙。青衫伴我情弥重，白首期君事忽乖。天下若教俱好义，道傍安得有遗骸。且将绵盖孤儿寝，谁折荆为稚女钗。吟至此篇还索酒，更持姜桂坐寒斋。我诵千涛喷雪诗，急提笔去写僧扉。碧芦阴处评文坐，黄菊花时载酒随。老丈为儿亲送药，衰翁赖子少呼医。最是秦中葬枯骨，不须铭墓只镌肌。
哭彦规·其一
作者：徐积
朝代：宋
体裁：七言律诗

已矣哀哉死有终，青衫就木未为穷。义如有枉荣斯辱，事苟无邪蹇胜通。力致全丧关右帅，泣寻孤榇郭西翁。精神入梦非生及，使我低颜愧古风。
哭彦规·其七
作者：徐积
朝代：宋

道傍有无车马通，朝复莫兮秋且冬。草头半折木已空，鸟啄噤兮霜与风。白鸥肚上残日红，一丘莽苍黄昏中。亦有松陵怨诗否，此时谁访谈玄翁。
哭彦规·其七
作者：徐积
朝代：宋

道傍有无车马通，朝復莫兮秋且冬。
草头半折木已空，鸟啄噤兮霜与风。
白鸥肚上残日红，一丘莽苍黄昏中。
亦有松陵怨诗否，此时谁访谈玄翁。
哭彦规·其三
作者：徐积
朝代：宋
体裁：七言律诗

与君相得久忘言，晚更倾肠共豁然。刬尽丘陵平作路，决开沟浍合为川。古人刎颈终相杀，世俗操心爱胁肩。六十老翁能有几，却寻旧友向黄泉。
哭彦规·其二
作者：徐积
朝代：宋

初余视子发垂肩，及至成童便耸然。忧患缠来成白颔，声名随去入黄泉。孤甥见恤情非浅，暴骨收藏义可传。多少文章零落尽，朝廷何处访遗编。
哭彦规·其二
作者：徐积
朝代：宋

初余视子髪垂肩，及至成童便耸然。
忧患缠来成白颔，声名随去入黄泉。
孤甥见恤情非浅，暴骨收藏义可传。
多少文章零落尽，朝廷何处访遗编。
哭彦规·其五
作者：徐积
朝代：宋
体裁：七言律诗

青衫伴我情弥重，白首期君事忽乖。天下若教俱好义，道傍安得有遗骸。且将绵盖孤儿寝，谁折荆为稚女钗。吟至此篇还索酒，更持姜桂坐寒斋。
哭彦规·其六
作者：徐积
朝代：宋

我诵千涛喷雪诗，急提笔去写僧扉。碧芦阴处评文坐，黄菊花时载酒随。老丈为儿亲送药，衰翁赖子少呼医。最是秦中葬枯骨，不须铭墓只镌肌。
哭彦规·其六
作者：徐积
朝代：宋

我诵千涛喷雪诗，急提笔去写僧扉。
碧芦阴处评文坐，黄菊花时载酒随。
老丈为儿亲送药，衰翁頼子少呼医。
最是秦中葬枯骨，不须铭墓只镌肌。
哭彦规·其四
作者：徐积
朝代：宋
体裁：七言律诗

有时半日两敲门，语罢南窗坐北轩。意外得文哀绝笔，理中论事酷能言。须知是物非无本，若论斯人自有源。不蹈不袭真所性，洪河自古出昆崙。
哭狗狗
作者：徐积
朝代：宋

东门园上春风微，醇醇冢上花成围。醇醇一去不复返，食一盂兮酒一卮。悲莫悲乎今日，伤莫伤乎旧衣。思其言而想其貌，吁嗟乎天殇吾儿。
哭狗狗
作者：徐积
朝代：宋

东门园上春风微，醇醇冢上花成围。
醇醇一去不復返，食一盂兮酒一卮。
悲莫悲乎今日，伤莫伤乎旧衣。
思其言而想其貌，吁嗟乎天殇吾儿。
喜雨上山阳守
作者：徐积
朝代：宋

山阳太守奉更书，尽束行装载轴舻。
已有仁风为惠爱，更留甘雨活焦枯。
秔塍带溜苍苗奋，麦陇藏烟绀颖敷。
看取北郊临去日，争先献酒是农夫。
喜雨上山阳守
作者：徐积
朝代：宋

山阳太守奉更书，尽束行装载轴舻。已有仁风为惠爱，更留甘雨活焦枯。粳塍带溜苍苗奋，麦陇藏烟绀颖敷。看取北郊临去日，争先献酒是农夫。
困仙
作者：徐积
朝代：宋

洞中一觉春风梦，落尽桃源万树花。灶上丹砂寻不见，骑鸾误入阿谁家。
困仙
作者：徐积
朝代：宋

洞中一觉春风梦，落尽桃源万树花。
竈上丹砂寻不见，骑鸾误入阿谁家。
地仙
作者：徐积
朝代：宋
体裁：七言绝句

瑶台紫府都归梦，碧洞红尘总是家。蓬岛有时来问信，桃源无处不开花。
复古颂
作者：徐积
朝代：宋

其难其难，道亦大艰，或缺或完。战国盗窃，嬴秦暴孽，遗风馀烈。所存几何，枯株之柯，填源之波。汉得天下，方有学者，其徒盖寡。孝文孝武，稍稍复古。仲舒之伍，巉岩峥嵘。穷先王经，道乃大明。西汉之风，与三代同，实儒之功。晋魏寇雠，学者寖浮，不源而流。齐梁之閒，斧斫刀剜，大朴益残。隋唱唐和，元气尽破，为斯文祸。学者皇皇，赋道大光，六经逃藏。冶容艳肤，绣衣红襦。众奔群趋，若大有为。谓之背驰，终身寒饥。物不终盛，皇帝有命，万口齐庆。复明经科，大张网罗，海隅山阿。麟之奔奔，凤之轩轩，龙之蜿蜿。会稽之竹，昆崙之玉，牛山之木。逢蒙执射，伯乐进马，造父御驾。琴瑟既更，韶音游声，复还于今。唐虞之谟，夏商之书，其庶几乎。天下之赋，摧缩消沮，迷失道路。革万世弊，兴万世利，繄我皇帝。臣敢不歌，流为大和，百世不磨。
复明经
作者：徐积
朝代：宋

上欲求稽古，天书下四溟。儒风久湮郁，诏意乃丁宁。削剥因唐氏，源流自汉庭。春秋披日月，易象炳丹青。礼乐搜潜奥，诗书抉杳冥。今焉拘注疏，何谓复明经。
夜宴仙
作者：徐积
朝代：宋

阊阖宫中夜宴开，手挥明月坐瑶台。不教偷药姮娥到，却放投壶玉女来。明月宫中夜宴多，坐中齐唱白云歌。瑶环玉佩三千女，不著人閒俗绮罗。
夜宴仙·其一
作者：徐积
朝代：宋
体裁：七言绝句

阊阖宫中夜宴开，手挥明月坐瑶台。不教偷药姮娥到，却放投壶玉女来。
夜宴仙·其二
作者：徐积
朝代：宋

明月宫中夜宴多，坐中齐唱白云歌。
瑶环玉佩三千女，不着人閒俗绮罗。
夜宴仙·其二
作者：徐积
朝代：宋

明月宫中夜宴多，坐中齐唱白云歌。瑶环玉佩三千女，不著人閒俗绮罗。
夜赏春寄敦复
作者：徐积
朝代：宋

莫道山阳官苦辛，大夫未是不閒人。昼来琴上披寻曲，夜入花閒点检春。拖袂带归香满袖，回灯引去蝶随身。高才自有风流格，吟作吴谣事最新。
夜赏春寄敦復
作者：徐积
朝代：宋

莫道山阳官苦辛，大夫未是不閒人。
昼来琴上披寻曲，夜入花閒点检春。
拖袂带归香满袖，迴灯引去蝶随身。
高才自有风流格，吟作吴谣事最新。
大松
作者：徐积
朝代：宋

东海有物天下雄，万灵戮力生奇松。天精地粹萃其下，沧溟百道来相通。一根直去穿九泉，一根斜插鲸鱼渊。远者压折巨鳌背，近者倒缠山根偏。小枝可就千钧弓，大枝可挂万斛钟。唯有老干苦难状，吕光营外堆玄龙。身披北帝雄犀甲，虎贲连臂围不匝。无计都将大地遮，有心尽把浮云刷。樛枝入地旋复上，怪怪奇奇非一状。谷陵相变任古今，土木两行专王相。列帜空遗渭川垒，犒师留得杨隋帐。玄驹来撼亭亭盖，渌鱼飞入苍苍浪。最是半霄风雨声，山妖走尽川魅惊。十万争挥铁槊骑，百千齐阚黑旗兵。有时海面波涛小，一部仙韶下蓬岛。残声逐水散鸣琴，遗响穿云聚啼鸟。混沌死来凡几朝，清气浊气痕未消。独叶耸来新盖凤，双柯合处旧藏蛟。其本既异其事殊，德若有容材有馀。大鹏斥鴳皆可居，相忘有似江湖鱼。美哉此木真不凡，能以智免斧斤閒。过尽工师无所用，庄周应作不材看。大松大松如此奇，方舆圆盖不可知。阴阳山海气合离，不然神物相护持。
大松
作者：徐积
朝代：宋

东海有物天下雄，万灵戮力生奇松。
天精地粹萃其下，沧溟百道来相通。
一根直去穿九泉，一根斜插鲸鱼渊。
远者压折巨鳌背，近者倒缠山根偏。
小枝可就千钧弓，大枝可挂万斛钟。
唯有老干苦难状，吕光营外堆玄龙。
身披北帝雄犀甲，虎贲连臂围不匝。
无计都将大地遮，有心尽把浮云刷。
樛枝入地旋復上，怪怪奇奇非一状。
谷陵相变任古今，土木两行专王相。
列帜空遗渭川垒，犒师留得杨隋帐。
玄驹来撼亭亭盖，渌鱼飞入苍苍浪。
最是半霄风雨声，山妖走尽川魅惊。
十万争挥铁槊骑，百千齐阚黑旗兵。
有时海面波涛小，一部仙韶下蓬岛。
残声逐水散鸣琴，遗响穿云聚啼鸟。
混沌死来凡几朝，清气浊气痕未消。
独叶耸来新盖凤，双柯合处旧藏蛟。
其本既异其事殊，德若有容材有余。
大鹏斥鷃皆可居，相忘有似江湖鱼。
美哉此木真不凡，能以智免斧斤閒。
过尽工师无所用，庄周应作不材看。
大松大松如此奇，方舆圆盖不可知。
阴阳山海气合离，不然神物相护持。
大河上天章公顾子敦
作者：徐积
朝代：宋

万物皆有性，顺其性为大。
顺之则无变，反之则有害。
禹之治河也，浚川而掘地。
水行乎地中，其性安而遂。
因地为之防，犹恐不足制。
故附之山足，使循山而行。
山不可必得，或原阜丘陵。
水行乎两间，既固而既宁。
及将近下流，山远而地平。
渠裂为二道，河分为九形。
虽暴不得怒，虽盛不得盈。
所以顺而制，归之于沧溟。
后代蒙其业，历世六七十。
凡千有余年，而无所决溢。
国君与世主，岂皆尽有德。
盖繇河未徙，一皆循禹迹。
河道既一徙，下涉乎战国。
水行平地上，乃堤防堙塞。
其时两堤间，实容五十里。
水既有游息，堤无所嚙毁。
后世迫而坏，河役始烦促。
伐尽魏国薪，下尽淇园竹。
羣官皆负薪，天子自临督。
其牲用白马，其璧用白玉。
歌辞剧辛酸，姑不至号哭。
瓠子口虽塞，宣房宫虽筑。
其后復北决，分为屯氏河。
遂不復堤塞，塞亦无如何。
两河既分流，害少而利多。
久之屯氏绝，遂独任一渠。
凡再决再塞，用延世之徒。
有天时人事，可图不可图。
有幸与不幸，数说不可诬。
其后復大决，大坏其田庐。
灌三十一县，言事者纷如。
将欲塞之耶，凡役百万夫。
费累百巨万，亦未知何如。
如此是重困，是重民叹吁。
言事者不已，亦不復塞诸。
李寻解光辈，其言不至迂。
遂任水所之，渠道自割除。
当时募水工，无一人应书。
学虽有专攻，术亦有穷欤。
诸所说河者，桓谭实主之。
但聚而为书，实无以处之。
班孟坚作志，亦无所出取。
事有甚难者，虽知无所补。
今之为河堤，与汉无甚殊。
远者无数里，近无百步余。
两堤束其势，如缚吞舟鱼。
适足激其怒，使之逃囚拘。
又水性隠伏，有容而必居。
浸淫而灌注，日往而月徂。
埽材有腐败，土壤有浮虚。
水进而不止，正如人病躯。
病已在骨髓，医方治皮肤。
下不漏足胫，上突为背疽。
或水如雷声，或埽如人喘。
或决如山倾，或去如席卷。
如蛟龙引阵，如虎豹逃圈。
如地户开闢，如谁何生变。
如神物主之，不可得而辨。
嗟乎有如此，堤防岂能禁。
盖缘平地上，失水之本性。
而又无二渠，分九河所任。
以九合为一，所以如此甚。
今之为邑居，多在古堤内。
以诸埽准之，高于屋数倍。
以水面准之，亦高数尺外。
诸埽正如城，而土有轻脆。
民正如鱼鼈，处破湟畎浍。
被溺者常事，不溺者幸大。
又河水重浊，淀淤日以积。
又夏秋霖雨，诸水凑以入。
故有必决势，不决者盖鲜。
或决彼决此，或决近决远。
或决不可塞，或塞而復决。
或决于旦暮，或决于岁月。
或新埽苟完，或旧埽溃裂。
譬如千万钧，用一绳持挈。
必有时而败，必有处而绝。
而自决大吴，凡害几郡县。
河既北浸边，诸塘皆受患。
亡胡与逸马，熟为之隔限。
今虽甚盛时，亦防不虞变。
所以议论者，復故道为便。
故道虽已高，可復亦可为。
但恐既復后，其变不可知。
我兵学虽陋，公兵学虽奇。
我说兵之难，公亦莫我违。
河事异于兵，其难堪嘘欷。
智有不可及，力有不可施。
汲黯非不伟，所塞辄復隳。
王遵无奈何，誓死而执圭。
若与唐衢说，号哭垂涕洟。
未说穿故道，未说治故堤。
且说塞河口，所费不可推。
诸所调发者，委积与山齐。
卷埽者如云，进埽者如飞。
下埽名入川，其势忧流移。
上埽名争高，少动即势危。
万人梯急赴，两大鼓急椎。
作号声号令，用转光指麾。
其救护危急，争须臾毫釐。
又闻被灾郡，数路方荐饥。
官私无畜聚，民力俱困疲。
朝廷谋已劳，两宫食不怡。
生民仰首望，使者忘寝饥。
为之柰何乎，勿计速与迟。
事虽有坚定，议论在所持。
如一身数疾，必以先后医。
假如移所费，用以业贫民。
偿其所亡失，救其所苦辛。
或贷其田租，或享其终身。
独孤有常饩，使同室相亲。
露尸与暴骸，收敛归诸坟。
精选强明吏，处之使平均。
乡官与胥徒，欺者以重论。
如此庶几乎，可无愁怨人。
下酬更生望，上慰再造仁。
然而论议者，至今犹纷纷。
或復其故道，或因其自然。
公如决于一，勿使众议牵。
在己者有义，在命者以天。
而况行职分，而况本诚忱。
圣朝无不察，知子之赤心。
嗟余何为者，草莽且贱微。
与公本无素，一见即弗遗。
以伯兄处我，以古人相期。
小设犹致说，大事宁无辞。
年且六十一，未作沟中尸。
常恐公礼义，如投诸污泥。
岂欲为迂阔，不得已为诗。
沥吾之肝胆，但恐同儿嬉。
又恐误公事，公千万慎思。
如将从近功，即深图便宜。
如必谋久利，唯古人是希。
是询而是度，是访而是咨。
或博物君子，或宿儒老师。
或滨河野叟，或市井年耆。
或愚直夫妇，所言无蔽欺。
或老胥退兵，耳闻而目窥。
或世为水学，可与讲是非。
或博募水工，按地形高卑。
从便道穿渠，稍引河势披。
海既为大壑，汴既分一支。
如关窍疏通，臟腑病可治。
此说如何哉，但恐出于狂。
如何完障塞，如何復诸塘。
观变而待时，亦恐谋不臧。
为復有说者，且须严边防。
如魏尚守边，见称于冯唐。
如祭彤久任，使匈奴伏藏。
以车制衝突，如卫青武刚。
多置强弩手，如李广大黄。
选募如马隆，练卒如高王。
如汉置奔命，使我军势张。
短兵斫马胫，衝车乱其行。
赏不以首级，所以严部分。
大陷刀如墙，可以坚吾阵。
羊叔子以德，郭子仪以信。
光弼战河阳，挥旗令直进。
其时诸军势，如决水千仞。
杨素不用车，可汗下马拜。
仅以其身免，号哭而大败。
将帅在方略，胜却百万兵。
安边在良将，胜却筑长城。
愿子治水功，有以酬明时。
便领铁林兵，尽衣犀牛皮。
连营环绣帽，大纛随牙旗。
分金赐勇敢，藏书付偏裨。
先声义信远，下令霜风驰。
出塞有丰草，近关无马蹄。
穹庐大漠外，别部黑山西。
伐谋为上策，何用长缨羁。
本朝正明盛，以德服外夷。
使来不受献，南越回山梯。
西闭玉门关，东却高句丽。
四夷无一事，各安巢穴栖。
名将更无功，优诏勒鼎彝。
师旋作鼓吹，军容除虎貔。
银珰致郊劳，翰林严鏁扉。
除书纸用麻，省吏身着绯。
公方有所念，山足江之湄。
无心入黄阁，有表辞赤墀。
乞得老来身，浩歌还会稽。
白云与绿波，无所不可之。
春风桃花坞，秋色黄菊篱。
茶篮与酒榼，壶矢兼琴棋。
烹鸡炊黍饭，可倩庞公妻。
岂无会稽老，雪夜同泛溪。
亦有二三子，棹歌相追随。
散尽橐中金，留得身上衣。
有宅是官借，无田可扶犁。
闲吟题寺观，长啸入云霓。
公得我诗后，一梦须先归。
大河上天章公顾子敦
作者：徐积
朝代：宋

万物皆有性，顺其性为大。顺之则无变，反之则有害。禹之治河也，浚川而掘地。水行乎地中，其性安而遂。因地为之防，犹恐不足制。故附之山足，使循山而行。山不可必得，或原阜丘陵。水行乎两间，既固而既宁。及将近下流，山远而地平。渠裂为二道，河分为九形。虽暴不得怒，虽盛不得盈。所以顺而制，归之于沧溟。后代蒙其业，历世六七十。凡千有馀年，而无所决溢。国君与世主，岂皆尽有德。盖繇河未徙，一皆循禹迹。河道既一徙，下涉乎战国。水行平地上，乃堤防堙塞。其时两堤间，实容五十里。水既有游息，堤无所啮毁。后世迫而坏，河役始烦促。伐尽魏国薪，下尽淇园竹。群官皆负薪，天子自临督。其牲用白马，其璧用白玉。歌辞剧辛酸，姑不至号哭。瓠子口虽塞，宣房宫虽筑。其后复北决，分为屯氏河。遂不复堤塞，塞亦无如何。两河既分流，害少而利多。久之屯氏绝，遂独任一渠。凡再决再塞，用延世之徒。有天时人事，可图不可图。有幸与不幸，数说不可诬。其后复大决，大坏其田庐。灌三十一县，言事者纷如。将欲塞之耶，凡役百万夫。费累百巨万，亦未知何如。如此是重困，是重民叹吁。言事者不已，亦不复塞诸。李寻解光辈，其言不至迂。遂任水所之，渠道自割除。当时募水工，无一人应书。学虽有专攻，术亦有穷欤。诸所说河者，桓谭实主之。但聚而为书，实无以处之。班孟坚作志，亦无所出取。事有甚难者，虽知无所补。今之为河堤，与汉无甚殊。远者无数里，近无百步馀。两堤束其势，如缚吞舟鱼。适足激其怒，使之逃囚拘。又水性隐伏，有容而必居。浸淫而灌注，日往而月徂。埽材有腐败，土壤有浮虚。水进而不止，正如人病躯。病已在骨髓，医方治皮肤。下不漏足胫，上突为背疽。或水如雷声，或埽如人喘。或决如山倾，或去如席卷。如蛟龙引阵，如虎豹逃圈。如地户开辟，如谁何生变。如神物主之，不可得而辨。嗟乎有如此，堤防岂能禁。盖缘平地上，失水之本性。而又无二渠，分九河所任。以九合为一，所以如此甚。今之为邑居，多在古堤内。以诸埽准之，高于屋数倍。以水面准之，亦高数尺外。诸埽正如城，而土有轻脆。民正如鱼鳖，处破湟畎浍。被溺者常事，不溺者幸大。又河水重浊，淀淤日以积。又夏秋霖雨，诸水凑以入。故有必决势，不决者盖鲜。或决彼决此，或决近决远。或决不可塞，或塞而复决。或决于旦暮，或决于岁月。或新埽苟完，或旧埽溃裂。譬如千万钧，用一绳持挈。必有时而败，必有处而绝。而自决大吴，凡害几郡县。河既北浸边，诸塘皆受患。亡胡与逸马，熟为之隔限。今虽甚盛时，亦防不虞变。所以议论者，复故道为便。故道虽已高，可复亦可为。但恐既复后，其变不可知。我兵学虽陋，公兵学虽奇。我说兵之难，公亦莫我违。河事异于兵，其难堪嘘欷。智有不可及，力有不可施。汲黯非不伟，所塞辄复隳。王遵无奈何，誓死而执圭。若与唐衢说，号哭垂涕洟。未说穿故道，未说治故堤。且说塞河口，所费不可推。诸所调发者，委积与山齐。卷埽者如云，进埽者如飞。下埽名入川，其势忧流移。上埽名争高，少动即势危。万人梯急赴，两大鼓急椎。作号声号令，用转光指麾。其救护危急，争须臾毫釐。又闻被灾郡，数路方荐饥。官私无畜聚，民力俱困疲。朝廷谋已劳，两宫食不怡。生民仰首望，使者忘寝饥。为之柰何乎，勿计速与迟。事虽有坚定，议论在所持。如一身数疾，必以先后医。假如移所费，用以业贫民。偿其所亡失，救其所苦辛。或贷其田租，或享其终身。独孤有常饩，使同室相亲。露尸与暴骸，收敛归诸坟。精选强明吏，处之使平均。乡官与胥徒，欺者以重论。如此庶几乎，可无愁怨人。下酬更生望，上慰再造仁。然而论议者，至今犹纷纷。或复其故道，或因其自然。公如决于一，勿使众议牵。在己者有义，在命者以天。而况行职分，而况本诚忱。圣朝无不察，知子之赤心。嗟余何为者，草莽且贱微。与公本无素，一见即弗遗。以伯兄处我，以古人相期。小设犹致说，大事宁无辞。年且六十一，未作沟中尸。常恐公礼义，如投诸污泥。岂欲为迂阔，不得已为诗。沥吾之肝胆，但恐同儿嬉。又恐误公事，公千万慎思。如将从近功，即深图便宜。如必谋久利，唯古人是希。是询而是度，是访而是咨。或博物君子，或宿儒老师。或滨河野叟，或市井年耆。或愚直夫妇，所言无蔽欺。或老胥退兵，耳闻而目窥。或世为水学，可与讲是非。或博募水工，按地形高卑。从便道穿渠，稍引河势披。海既为大壑，汴既分一支。如关窍疏通，脏腑病可治。此说如何哉，但恐出于狂。如何完障塞，如何复诸塘。观变而待时，亦恐谋不臧。为复有说者，且须严边防。如魏尚守边，见称于冯唐。如祭彤久任，使匈奴伏藏。以车制冲突，如卫青武刚。多置强弩手，如李广大黄。选募如马隆，练卒如高王。如汉置奔命，使我军势张。短兵斫马胫，冲车乱其行。赏不以首级，所以严部分。大陷刀如墙，可以坚吾阵。羊叔子以德，郭子仪以信。光弼战河阳，挥旗令直进。其时诸军势，如决水千仞。杨素不用车，可汗下马拜。仅以其身免，号哭而大败。将帅在方略，胜却百万兵。安边在良将，胜却筑长城。愿子治水功，有以酬明时。便领铁林兵，尽衣犀牛皮。连营环绣帽，大纛随牙旗。分金赐勇敢，藏书付偏裨。先声义信远，下令霜风驰。出塞有丰草，近关无马蹄。穹庐大漠外，别部黑山西。伐谋为上策，何用长缨羁。本朝正明盛，以德服外夷。使来不受献，南越回山梯。西闭玉门关，东却高句丽。四夷无一事，各安巢穴栖。名将更无功，优诏勒鼎彝。师旋作鼓吹，军容除虎貔。银珰致郊劳，翰林严锁扉。除书纸用麻，省吏身著绯。公方有所念，山足江之湄。无心入黄阁，有表辞赤墀。乞得老来身，浩歌还会稽。白云与绿波，无所不可之。春风桃花坞，秋色黄菊篱。茶篮与酒榼，壶矢兼琴棋。烹鸡炊黍饭，可倩庞公妻。岂无会稽老，雪夜同泛溪。亦有二三子，棹歌相追随。散尽橐中金，留得身上衣。有宅是官借，无田可扶犁。闲吟题寺观，长啸入云霓。公得我诗后，一梦须先归。
大河上蒋宝文
作者：徐积
朝代：宋
体裁：古风

大河者大事，我辈安足明。野人好狂言，夫子知本情。念此有官守，不可从公行。心方愧古人，渤海之王生。
天下风流无绿杨
作者：徐积
朝代：宋

天下风流无绿杨，半遮妆面出宫墙。客醉任铺红锦段，马嘶争系紫丝缰。上东门外我回首，长乐坡头谁断肠。最好春深山下路，乱花薰与一身香。
天下风流无绿杨
作者：徐积
朝代：宋

天下风流无绿杨，半遮妆面出宫墙。
客醉任铺红锦段，马嘶争繫紫丝缰。
上东门外我回首，长乐坡头谁断肠。
最好春深山下路，乱花熏与一身香。
天都仙
作者：徐积
朝代：宋

甘露洒时黄道肃，绀霞环处紫宫严。金华未启瑶台晓，流月奔星共一帘。真童列仗严如兵，诛奸号令雷风行。俄闻一物不遂性，急传口诏春阳生。天兵十万著犀衣，手执金幢踏彩霓。龙共玉麟相次列，群鸾班在凤凰西。
天都仙·其一
作者：徐积
朝代：宋
体裁：七言绝句

甘露洒时黄道肃，绀霞环处紫宫严。金华未启瑶台晓，流月奔星共一帘。
天都仙·其三
作者：徐积
朝代：宋

天兵十万着犀衣，手执金幢踏彩霓。
龙共玉麟相次列，羣鸾班在凤凰西。
天都仙·其三
作者：徐积
朝代：宋

天兵十万著犀衣，手执金幢踏彩霓。龙共玉麟相次列，群鸾班在凤凰西。
天都仙·其二
作者：徐积
朝代：宋

真童列仗严如兵，诛奸号令雷风行。俄闻一物不遂性，急传口诏春阳生。
天都仙·其二
作者：徐积
朝代：宋

真童列仗严如兵，诛姦号令雷风行。
俄闻一物不遂性，急传口诏春阳生。
太华
作者：徐积
朝代：宋

怪怪不可状，谁云仞五千。直侵黄道穿，高傍白榆篇。秀气环秦甸，浓岚滴渭川。掌高长托日，汉狭半含巅。夜响金丹杵，秋香玉井莲。排虚摧劲翮，横锐决浮烟。隐豹文章异，孤松节操坚。渴虹粗饮涧，饥虎瘦吞泉。磴道奇花合，杉株古蔓缠。群材皆挺特，馀壤可陶甄。义兽期臻萃，妖狐困坠颠。二关资控扼，万里却腥膻。真势南冲斗，雄姿北阚燕。波涛清大海，风雨到穷边。镇压地常静，磨砻天更圆。他山皆俯视，何物可齐肩。
太华
作者：徐积
朝代：宋

怪怪不可状，谁云仞五千。
直侵黄道穿，高傍白榆篇。
秀气环秦甸，浓岚滴渭川。
掌高长托日，汉狭半含巅。
夜响金丹杵，秋香玉井莲。
排虚摧劲翮，横锐决浮烟。
隠豹文章异，孤松节操坚。
渴虹麤饮涧，饥虎瘦吞泉。
磴道奇花合，杉株古蔓缠。
羣材皆挺特，余壤可陶甄。
义兽期臻萃，妖狐困坠颠。
二关资控扼，万里却腥羶。
真势南衝斗，雄姿北阚燕。
波涛清大海，风雨到穷边。
镇压地常静，磨砻天更圆。
他山皆俯视，何物可齐肩。
太华
作者：徐积
朝代：宋

镇压秦冲仞五千，莲薰白日掌扪天。旁连少华诚微类，西顾终南只一拳。大壑波涛终到海，东峰松桧久淩烟。可为梁栋为舟楫，一构明堂一济川。
太华
作者：徐积
朝代：宋

镇压秦衝仞五千，莲熏白日掌扪天。
旁连少华诚微类，西顾终南只一拳。
大壑波涛终到海，东峰松桧久凌烟。
可为梁栋为舟楫，一构明堂一济川。
太平仙
作者：徐积
朝代：宋
体裁：七言绝句

谁知我是太平仙，歌罢浮云笑暮烟。更倚玉楼吟乐府，断虹消尽月明天。
奇仙
作者：徐积
朝代：宋
体裁：七言绝句

奇哉奇哉有此仙，胸中广大可容天。深莫测兮高可仰，沧浪之水太山颠。
奉呈河中教授
作者：徐积
朝代：宋
体裁：古风

不息之谓诚，诚所以入德。无微而弗大，何往不可适。惟其能言者，自求其所得。唯其自得之，久而能弗失。
奉酬守道
作者：徐积
朝代：宋
体裁：七言绝句

教官昨自江南来，但有清风无尘埃。曾遇芙蓉池上客，仍过方家旧钓台。
好笑南郭翁
作者：徐积
朝代：宋
体裁：古风

好笑南郭翁，白鬓爱杨柳。如今十月后，犹饮菊花酒。杨柳色渍面，菊花香渍牙。喉咙溜香汁，肠胃浮香葩。所饮几何酒，所吟无限诗。若言丝与管，便是吟哦时。心无一事累，意与千古期。一身成土木，两脚登云霓。但欲比陶潜，岂肯为杜微。公有如此客，可不使公知。更问公安否，且喜公来归。
如今
作者：徐积
朝代：宋
体裁：古风

如今八月九月时，吟翁还爱黄菊篱。及见清风杨柳枝，时时对柳呼酒卮。头颅半秃牙齿稀，村田未去寻牛衣。为唱骊驹不及时，主人先道无庸归。
妾薄命
作者：徐积
朝代：宋

偷把罗衣裛泪痕，落花江上泣青春。空将凤管题君怨，自是蛾眉累汝身。翠黛不须匀绿鬓，红膏休更点朱唇。自然彼此无心妒，犹恐多言巧中人。春深江浦流还涨，雨后山花落更多。举目未言先有泪，当樽欲唱不成歌。心知自古皆如此，事到如今不奈何。莫向夕阳楼上望，几人遗恨满烟波。将身误入楚王宫，负却家山事总空。枕上无言吟夜雨，花前有泪洒春风。假饶醉饱朱门内，岂似寒饥漏屋中。更有文君作奔妾，争如寂寞嫁梁鸿。
妾薄命
作者：徐积
朝代：宋

妾家本住吴山侧，曾与吴姬斗颜色。燕脂两脸绿双鬟，有貌有才为第一。十岁能吟谢女诗，十五为文学班姬。十六七后渐多难，一身困瘁成流离。尔后孤贫事更多，教妾一身无奈何。其时痴騃被人误，遂入朱门披绮罗。朱门美人多嫉妒，教妾一身无所措。眉不敢画眼不抬，饮气吞声过朝暮。受尽苦辛人不知，却待归时不得归。罗衣满身空挹泪，何时却著旧时衣。
妾薄命
作者：徐积
朝代：宋

妾家本住吴山侧，曾与吴姬鬬颜色。
燕脂两脸绿双鬟，有貌有才为第一。
十岁能吟谢女诗，十五为文学班姬。
十六七后渐多难，一身困瘁成流离。
尔后孤贫事更多，教妾一身无奈何。
其时痴騃被人误，遂入朱门披绮罗。
朱门美人多嫉妒，教妾一身无所措。
眉不敢画眼不抬，饮气吞声过朝暮。
受尽苦辛人不知，却待归时不得归。
罗衣满身空挹泪，何时却着旧时衣。
妾薄命·其一
作者：徐积
朝代：宋

偷把罗衣裛泪痕，落花江上泣青春。空将凤管题君怨，自是蛾眉累汝身。翠黛不须匀绿鬓，红膏休更点朱唇。自然彼此无心妒，犹恐多言巧中人。
妾薄命·其一
作者：徐积
朝代：宋

偷把罗衣裛泪痕，落花江上泣青春。
空将凤管题君怨，自是蛾眉累汝身。
翠黛不须匀绿鬓，红膏休更点朱唇。
自然彼此无心妬，犹恐多言巧中人。
妾薄命·其三
作者：徐积
朝代：宋
体裁：七言律诗

将身误入楚王宫，负却家山事总空。枕上无言吟夜雨，花前有泪洒春风。假饶醉饱朱门内，岂似寒饥漏屋中。更有文君作奔妾，争如寂寞嫁梁鸿。
妾薄命·其二
作者：徐积
朝代：宋
体裁：七言律诗

春深江浦流还涨，雨后山花落更多。举目未言先有泪，当樽欲唱不成歌。心知自古皆如此，事到如今不奈何。莫向夕阳楼上望，几人遗恨满烟波。
妾薄命·其四
作者：徐积
朝代：宋

女子恩雠事可知，我曹何用吊吴姬。如斯才貌如斯苦，也似贤人被妒时。
妾薄命·其四
作者：徐积
朝代：宋

女子恩雠事可知，我曹何用弔吴姬。
如斯才貌如斯苦，也似贤人被妬时。
姚黄
作者：徐积
朝代：宋

黄河南畔伊川北，姚家宅是真花窟。古来多少豪奢儿，埋却千莺万莺骨。中央精粹得之多，西方秀气来相和。天与明光常借日，水宫暗脉正通河。春风如酒半酣时，谁教谷雨报花期。司马坂前娇半启，洛阳城内人俱知。姚家门巷车马填，墙头墙下人差肩。花上红绡都蔽日，花傍翠幕恰如烟。玉面儿来争供帐，锦袍郎去斗抛钱。无人不说姚花好，费却春功亦不少。日长风暖绿梢低，坐上金仙困将倒。曲尘饼剂和香檀，何以贮之承露槃。烂锦脱来嫌太艳，鲜衣染就欲骖鸾。君看此花肌肉丰，一尺馀高千万重。妆面深藏青步障，宝冠斜堕碧霞丛。步摇好称钗凤凰，玉镮犀佩珠鸣珰。帝女何缘心好道，阿娇安用金为房。绀窠累栖舒雁雏，沈烟喷出狻猊炉。一种养成馀意态，千花瘦尽春肌肤。峨峨一器攲且倾，覆杯难辨钟与觥。染以鲛绡求正色，叩之玉挺希宫声。魏家红共牛家碧，迭霸花中耸高格。如今俛首甘下风，九十种中为第一。此花莫似武昭仪，出得宫来不画眉。情貌欲为狐媚态，衣裳却是比丘尼。杨妃本是倾国身，脱却红襦号太真。河水欲濡头上髻，马嵬犹著旧时裙。物色一定犹可疑，人心多变宜难知。容易莫评真与欺，貌或如是心或非。君不见老庄有深意，万物之中最防伪。
姚黄
作者：徐积
朝代：宋

黄河南畔伊川北，姚家宅是真花窟。
古来多少豪奢儿，埋却千鶑万鶑骨。
中央精粹得之多，西方秀气来相和。
天与明光常借日，水宫暗脉正通河。
春风如酒半酣时，谁教谷雨报花期。
司马坂前娇半启，洛阳城内人俱知。
姚家门巷车马填，墙头墙下人差肩。
花上红绡都蔽日，花傍翠幕恰如烟。
玉面儿来争供帐，锦袍郎去鬬抛钱。
无人不说姚花好，费却春功亦不少。
日长风暖绿梢低，坐上金仙困将倒。
曲尘餠剂和香檀，何以贮之承露槃。
烂锦脱来嫌太艷，鲜衣染就欲骖鸾。
君看此花肌肉丰，一尺余高千万重。
粧面深藏青步障，宝冠斜堕碧霞丛。
步摇好称钗凤凰，玉镮犀佩珠鸣珰。
帝女何缘心好道，阿娇安用金为房。
绀窠累栖舒雁雏，沈烟喷出狻猊炉。
一种养成余意态，千花瘦尽春肌肤。
峨峨一器欹且倾，覆杯难辨钟与觥。
染以鲛绡求正色，叩之玉挺希宫声。
魏家红共牛家碧，迭霸花中耸高格。
如今俛首甘下风，九十种中为第一。
此花莫似武昭仪，出得宫来不画眉。
情貌欲为狐媚态，衣裳却是比丘尼。
杨妃本是倾国身，脱却红襦号太真。
河水欲濡头上髻，马嵬犹着旧时裙。
物色一定犹可疑，人心多变宜难知。
容易莫评真与欺，貌或如是心或非。
君不见老庄有深意，万物之中最防僞。
宁倅挽词
作者：徐积
朝代：宋

人生如逆旅，来去何容易。对面正谈笑，转头成梦寐。伤哉手上书，已矣胸中事。义不复驾骥，洒尽辞家泪。平生富情义，至死不寐悔。更无桃花米，惟有银鱼佩。一家将奈何，九子尚无配。魂兮且勿忧，幸有山公在。
宁倅挽词·其一
作者：徐积
朝代：宋

人生如逆旅，来去何容易。对面正谈笑，转头成梦寐。伤哉手上书，已矣胸中事。义不复驾骥，洒尽辞家泪。
宁倅輓词·其一
作者：徐积
朝代：宋

人生如逆旅，来去何容易。
对面正谈笑，转头成梦寐。
伤哉手上书，已矣胸中事。
义不復驾骥，洒尽辞家泪。
宁倅輓词·其三
作者：徐积
朝代：宋
体裁：古风

平生富情义，至死不寐悔。更无桃花米，惟有银鱼佩。一家将奈何，九子尚无配。魂兮且勿忧，幸有山公在。
宁倅輓词·其二
作者：徐积
朝代：宋
体裁：五言律诗

记得高山否，淮东非所归。谁迎玄冕去，自趁白云飞。泣尽孤儿血，空遗旧日衣。容州公莫去，此地故人稀。
客去
作者：徐积
朝代：宋
体裁：古风

客去即吟诗，吟诗即饮酒。时时进一杯，往往积成斗。贪忆洛阳花，忘却江头柳。借问别离客，得似寻常否。
宴仙
作者：徐积
朝代：宋
体裁：七言绝句

紫瑶楼上宴真人，脍是鲸鲵脯是麟。醉倒玉妃何处去，烟霞迎步鹤随身。
宿山馆
作者：徐积
朝代：宋

下马开门日已沈，旋寻村路乞樵灯。隔云吠去谁家犬，踏月归来何处僧。潭上风生千嶂吼，枕前泉落一床冰。呼儿笑问今宵事，身在危峰第几层。且喜破窗明有月，不嫌坏壁暗无灯。解衣就枕方成寐，渡涧穿林忽梦僧。一榻寒云身卧水，半宵急雨竹敲冰。鸡鸣未晓鞭驴去，回顾烟岚叠万层。烟萝断处初逢舍，云竹疏时忽见灯。崄磴未归樵坞叟，破庵已去诵经僧。暗龙吟罢庭无月，寒狖啼来谷有冰。君看床头铁鳞甲，雨痕苔晕几千层。倦客待沽山下酒，饥童先上灶头灯。行经怪穴思防虎，坐听疏钟欲访僧。手弄一张琴似铁，匣藏三尺剑如冰。调高器古无人伴，身上烟霞空几层。好勇不须探虎穴，爱奇何用点犀灯。当求义路勤行己，休把福田閒问僧。一榻静无尘世物，半宵浑似玉池冰。起来题作清心馆，此去泥污千万层。龙归潭面千寻黑，虎视林隈两炬灯。执爨正燃吹饭火，乞餐恰值寄眠僧。倦听雨后诸岩溜，渴忆春前一片冰。卧看满山红日晓，碧瑶城阙郁千层。好云入座邀为伴，野火当门借作灯。汲水卖来樵舍妇，采芝携去竹溪僧。风岩暴响闻颠木，月幌微明见断冰。谁信此来无路入，败篱折壁两三层。厨头火灭童偷饭，梁上巢空鸟避灯。入夜更无同舍客，今朝唯有放猿僧。樵庵已贮霜前果，竹磴犹存腊后冰。谁道烟霄花上处，一梯云级万馀层。解鞍息马夜将深，倦兴贪眠辄废灯。感物忽惊尘世事，谈真却忆旧山僧。当峰豹寝方潜雾，隔涧狐鸣若渡冰。此处不唯饶物怪，从来歧路险层层。远村樵采皆归舍，近涧人烟已上灯。黍饭未炊催秣马，蕨羹初熟喜逢僧。兽争食斗牙磨血，鸟近泉栖羽刷冰。若到红尘人见问，不将水溜结为层。
宿山馆·其一
作者：徐积
朝代：宋
体裁：七言律诗

下马开门日已沈，旋寻村路乞樵灯。隔云吠去谁家犬，踏月归来何处僧。潭上风生千嶂吼，枕前泉落一床冰。呼儿笑问今宵事，身在危峰第几层。
宿山馆·其一〇
作者：徐积
朝代：宋

远村樵采皆归舍，近涧人烟已上灯。
黍饭未炊催秣马，蕨羹初熟喜逢僧。
兽争食鬬牙磨血，鸟近泉栖羽刷冰。
若到红尘人见问，不将水溜结为层。
宿山馆·其七
作者：徐积
朝代：宋
体裁：七言律诗

好云入座邀为伴，野火当门借作灯。汲水卖来樵舍妇，采芝携去竹溪僧。风岩暴响闻颠木，月幌微明见断冰。谁信此来无路入，败篱折壁两三层。
宿山馆·其三
作者：徐积
朝代：宋
体裁：七言律诗

烟萝断处初逢舍，云竹疏时忽见灯。崄磴未归樵坞叟，破庵已去诵经僧。暗龙吟罢庭无月，寒狖啼来谷有冰。君看床头铁鳞甲，雨痕苔晕几千层。
宿山馆·其九
作者：徐积
朝代：宋
体裁：七言律诗

解鞍息马夜将深，倦兴贪眠辄废灯。感物忽惊尘世事，谈真却忆旧山僧。当峰豹寝方潜雾，隔涧狐鸣若渡冰。此处不唯饶物怪，从来歧路险层层。
宿山馆·其二
作者：徐积
朝代：宋

且喜破窗明有月，不嫌坏壁暗无灯。
解衣就枕方成寐，渡涧穿林忽梦僧。
一榻寒云身卧水，半宵急雨竹敲冰。
鷄鸣未晓鞭馿去，迴顾烟岚迭万层。
宿山馆·其二
作者：徐积
朝代：宋

且喜破窗明有月，不嫌坏壁暗无灯。解衣就枕方成寐，渡涧穿林忽梦僧。一榻寒云身卧水，半宵急雨竹敲冰。鸡鸣未晓鞭驴去，回顾烟岚叠万层。
宿山馆·其五
作者：徐积
朝代：宋
体裁：七言律诗

好勇不须探虎穴，爱奇何用点犀灯。当求义路勤行己，休把福田閒问僧。一榻静无尘世物，半宵浑似玉池冰。起来题作清心馆，此去泥污千万层。
宿山馆·其八
作者：徐积
朝代：宋

厨头火灭童偷饭，梁上巢空鸟避灯。
入夜更无同舍客，今朝唯有放猿僧。
樵庵已贮霜前果，竹磴犹存腊后冰。
谁道烟霄花上处，一梯云级万余层。
宿山馆·其八
作者：徐积
朝代：宋

厨头火灭童偷饭，梁上巢空鸟避灯。入夜更无同舍客，今朝唯有放猿僧。樵庵已贮霜前果，竹磴犹存腊后冰。谁道烟霄花上处，一梯云级万馀层。
宿山馆·其六
作者：徐积
朝代：宋

龙归潭面千寻黑，虎视林隈两炬灯。执爨正燃吹饭火，乞餐恰值寄眠僧。倦听雨后诸岩溜，渴忆春前一片冰。卧看满山红日晓，碧瑶城阙郁千层。
宿山馆·其六
作者：徐积
朝代：宋

龙归潭面千寻黑，虎视林隈两炬灯。
执爨正燃吹饭火，乞餐恰值寄眠僧。
倦听雨后诸岩溜，渴忆春前一片冰。
卧看满山红日晓，碧瑶城阙鬰千层。
宿山馆·其十
作者：徐积
朝代：宋

远村樵采皆归舍，近涧人烟已上灯。黍饭未炊催秣马，蕨羹初熟喜逢僧。兽争食斗牙磨血，鸟近泉栖羽刷冰。若到红尘人见问，不将水溜结为层。
宿山馆·其四
作者：徐积
朝代：宋

倦客待沽山下酒，饥童先上灶头灯。行经怪穴思防虎，坐听疏钟欲访僧。手弄一张琴似铁，匣藏三尺剑如冰。调高器古无人伴，身上烟霞空几层。
宿山馆·其四
作者：徐积
朝代：宋

倦客待沽山下酒，饥童先上竈头灯。
行经怪穴思防虎，坐听疏钟欲访僧。
手弄一张琴似铁，匣藏三尺剑如冰。
调高器古无人伴，身上烟霞空几层。
宿溪亭
作者：徐积
朝代：宋
体裁：七言绝句

一榻溪亭直万钱，满床明月伴閒眠。荷花不把秋香惜，又逐西风到枕前。
寄吕帅
作者：徐积
朝代：宋

北边控扼重瀛州，虎视鹰扬属壮猷。尽道胡人新断臂，安知汉将欲舂喉。为文法度堆青简，奉使勋劳半白头。六路全秦与全魏，不须野战觅封侯。师屯十万建牙旗，大纛森森重使威。燕颔将军宜绣帽，龙骧战士爱犀衣。银鎗作队行春去，蜡炬成林校猎归。更看铃斋凭几处，文如布阵翰如飞。胡人勇悍真勍敌，汉将威名重泰山。隐若金城当一面，横如铁阵控三关。防秋甲士屯田去，牧马毡裘避塞还。儒帅著书閒暇否，两淮人物太平閒。帅臣所统在燕南，事事如窥指掌閒。仗钺精神堪破虏，扼吭形势正当关。十洲部分连沧海，一道军声过黑山。文武非徒尹吉甫，前时方叔已平蛮。事皆术内宜谋帅，奇在胸中合运筹。战士常骑突阵马，将军须养犒师牛。雅歌坐燕春归塞，缓带行吟月上楼。且劝主人宜饮酒，边城六月已如秋。
寄吕帅·其一
作者：徐积
朝代：宋
体裁：七言律诗

北边控扼重瀛州，虎视鹰扬属壮猷。尽道胡人新断臂，安知汉将欲舂喉。为文法度堆青简，奉使勋劳半白头。六路全秦与全魏，不须野战觅封侯。
寄吕帅·其三
作者：徐积
朝代：宋

胡人勇悍真勍敌，汉将威名重泰山。隐若金城当一面，横如铁阵控三关。防秋甲士屯田去，牧马毡裘避塞还。儒帅著书閒暇否，两淮人物太平閒。
寄吕帅·其三
作者：徐积
朝代：宋

胡人勇悍真勍敌，汉将威名重泰山。
隠若金城当一面，横如铁阵控三关。
防秋甲士屯田去，牧马毡裘避塞还。
儒帅着书閒暇否，两淮人物太平閒。
寄吕帅·其二
作者：徐积
朝代：宋
体裁：七言律诗

师屯十万建牙旗，大纛森森重使威。燕颔将军宜绣帽，龙骧战士爱犀衣。银鎗作队行春去，蜡炬成林校猎归。更看铃斋凭几处，文如布阵翰如飞。
寄吕帅·其五
作者：徐积
朝代：宋
体裁：七言律诗

事皆术内宜谋帅，奇在胸中合运筹。战士常骑突阵马，将军须养犒师牛。雅歌坐燕春归塞，缓带行吟月上楼。且劝主人宜饮酒，边城六月已如秋。
寄吕帅·其四
作者：徐积
朝代：宋

帅臣所统在燕南，事事如窥指掌閒。仗钺精神堪破虏，扼吭形势正当关。十洲部分连沧海，一道军声过黑山。文武非徒尹吉甫，前时方叔已平蛮。
寄吕帅·其四
作者：徐积
朝代：宋

帅臣所统在燕南，事事如窥指掌閒。
仗钺精神堪破虏，搤吭形势正当关。
十洲部分连沧海，一道军声过黑山。
文武非徒尹吉甫，前时方叔已平蛮。
寄吕海州
作者：徐积
朝代：宋
体裁：七言律诗

朱轮海上新迎部，玉笋朝中旧立班。曾屈高风来泮水，宜将老梦到朐山。霞张列炬红弥野，潮作飞霜白叩关。三四百州为第一，日华先照郡楼閒。
寄吕秘校
作者：徐积
朝代：宋
体裁：七言绝句

淮上诗盟不可寻，诗筒来往负初心。风花雪月虽无限，留待他年共子吟。
寄吴安中
作者：徐积
朝代：宋
体裁：五言律诗

十月十四日，人自江东来。书询杜微病，粟代陆生梅。高义有如子，恤病而救灾。老身将入土，报之何如哉。
寄吴行甫
作者：徐积
朝代：宋
体裁：古风

人事无穷时，白日常纷纷。夜久静不眠，枕上还思君。形神有合离，忽过江之濆。已过江之濆，更随东南云。
寄太康知县周宣德
作者：徐积
朝代：宋

冬之季月，月及上弦。太康书来，慰此皤然。并其成法，别为一书。敏而有术，使我嗟吁。考其大指，官之楷模。官守其约，事总其要。何弊不除，何隐弗照。如陛高台，俯视四旁。不持度量，是物可量。挈裘之领，提纲之纲。维简维能，维能维精。维精维思，维思维诚。既诚既明，既信既行。日有馀力，民亦閒暇。不肯顽恶，孰为欺诈。不出一符，不遗一力。或将尔车，或负尔穑。四境之内，如云坌集。一岁之事，先期以办。私无所扰，公无所患。至于盗贼，无处伏藏。情既暴露，脱身奔亡。吏案可空，刑书可阁。俾尔室家，既安且乐。岂唯太康，世蒙其业。凡百有司，皆来取法。勿毁其成，在彼后人。勿有所嫉，勿摇勿倾。如川斯流，勿窒其行。美哉太康，不负厥官。到官之日，坐席未安。所成者大，所及者远。何以加之，加于所勉。又何加焉，不倦于终。遗之无穷，智者之功。
寄太康知县周宣德
作者：徐积
朝代：宋

冬之季月，月及上弦。
太康书来，慰此皤然。
并其成法，别为一书。
敏而有术，使我嗟吁。
考其大指，官之楷模。
官守其约，事总其要。
何弊不除，何隠弗照。
如陛高台，俯视四旁。
不持度量，是物可量。
挈裘之领，提纲之纲。
维简维能，维能维精。
维精维思，维思维诚。
既诚既明，既信既行。
日有余力，民亦閒暇。
不肯顽恶，孰为欺诈。
不出一符，不遗一力。
或将尔车，或负尔穑。
四境之内，如云坌集。
一岁之事，先期以办。
私无所扰，公无所患。
至于盗贼，无处伏藏。
情既暴露，脱身奔亡。
吏案可空，刑书可阁。
俾尔室家，既安且乐。
岂唯太康，世蒙其业。
凡百有司，皆来取法。
勿毁其成，在彼后人。
勿有所嫉，勿摇勿倾。
如川斯流，勿窒其行。
美哉太康，不负厥官。
到官之日，坐席未安。
所成者大，所及者远。
何以加之，加于所勉。
又何加焉，不倦于终。
遗之无穷，智者之功。
寄崔尉
作者：徐积
朝代：宋
体裁：古风

人閒多少无奈何，劝君收泪且酣歌。不须载酒但相过，共君摧手踏青莎。东皋閒日苦无多，南城应是合吟哦。胸中有泪难消磨，惟予诗兴如风波。
寄崔汝弼·其一
作者：徐积
朝代：宋

黄艳花前白颔翁，忆君诗思入霜风。如今相去犹未远，明年把酒望江东。
寄崔汝弼·其一
作者：徐积
朝代：宋

黄艷花前白颔翁，忆君诗思入霜风。
如今相去犹未远，明年把酒望江东。
寄崔汝弼·其三
作者：徐积
朝代：宋
体裁：五言律诗

不见吾崔子，南城两度春。应从湘水梦，来就泮宫人。壮气胸中旧，衰毛颔下新。明年六十六，望子过淮滨。
寄崔汝弼·其二
作者：徐积
朝代：宋
体裁：五言律诗

除却行吾义，其他任自然。胸中清水溜，颔下白毛鲜。别我未逾月，思君似隔年。北轩翁在此，曾醉菊花边。
寄崔汝弼·其二
作者：徐积
朝代：宋

除却行吾义，其他任自然。胸中清水溜，颔下白毛鲜。别我未逾月，思君似隔年。北轩翁在此，曾醉菊花边。不见吾崔子，南城两度春。应从湘水梦，来就泮宫人。壮气胸中旧，衰毛颔下新。明年六十六，望子过淮滨。数幅长沙纸，慇勤为写怀。知公富情义，念我老形骸。处世日无几，归耕计未谐。若论身后事，贱骨要深埋。
寄崔汝弼·其四
作者：徐积
朝代：宋
体裁：五言律诗

数幅长沙纸，慇勤为写怀。知公富情义，念我老形骸。处世日无几，归耕计未谐。若论身后事，贱骨要深埋。
寄张子中
作者：徐积
朝代：宋
体裁：七言律诗

时辈区区耳尽聋，姓张夫子在关中。孤松节操乖今俗，独凤文章得古风。至宝却须三献捷，病鸾终看一飞雄。儒家自是诗书将，又况潜心郭令公。
寄张宜伯
作者：徐积
朝代：宋
体裁：古风

空中气候何苍苍，风力不劲云不黄。一冬无雪农家忙，为忧麰麦不丰穰。若有雪时满引觞，仍将诗去报庾郎。牢收浙帅厨中羊，恐有剑客过城隍。
寄张文潜
作者：徐积
朝代：宋
体裁：古风

不知今之人，谁识张县尉。勿问胸中事，但看面上气。所谓人英者，正是斯人辈。前年南郭中，文酒日夜会。一从舍我去，忽忽再逾岁。今兹岁且尽，为子吟不睡。起坐却就枕，伸头出纸被。约是三四更，老老抱双脚。此时吟正酣，声调不可却。春风起淮东，须臾到嵩洛。往往入子家，但子眠不觉。子觉将奈何，声尽情思多。上东门外路，洛水生春波。还我大松来，不用寄诗歌。
寄张景修
作者：徐积
朝代：宋
体裁：五言律诗

东南未回客，行乐又经年。吴市花朝酒，松江月夜船。穷阎无屋住，广殿有诗传。若论平生事，无如任自然。
寄张芸叟
作者：徐积
朝代：宋

豳有张芸叟，言行俱无邪。摄官为别驾，虢州仍近家。寄书来报我，便可取其兄。两缣为一被，同卧复同行。
寄张芸叟
作者：徐积
朝代：宋

豳有张芸叟，言行俱无邪。
摄官为别驾，虢州仍近家。
寄书来报我，便可取其兄。
两缣为一被，同卧復同行。
寄慎朝奉
作者：徐积
朝代：宋
体裁：五言律诗

一别三千里，俱为六十翁。日中多俗事，枕上忆清风。闻子生双凤，看书快两瞳。以囊仍贮果，寄我厥苞红。
寄朱博士
作者：徐积
朝代：宋

吴有朱夫子，相知凡几年。
心怜闭门叟，书附过江船。
行已为人表，文应许世传。
临风有余诲，时復慰皤然。
寄朱博士
作者：徐积
朝代：宋

吴有朱夫子，相知凡几年。心怜闭门叟，书附过江船。行已为人表，文应许世传。临风有馀诲，时复慰皤然。
寄朱少府
作者：徐积
朝代：宋

过巴陵后北风猛，洞庭水白湘波冷。江头风猛霜霰多，竹节老硬竹梢紧。此时谁为湘江行，其人有道直而清。宜其所至无冤情，蛟龙不复侵屈平。
寄朱少府
作者：徐积
朝代：宋

过巴陵后北风猛，洞庭水白湘波冷。
江头风猛霜霰多，竹节老硬竹梢紧。
此时谁为湘江行，其人有道直而清。
宜其所至无冤情，蛟龙不復侵屈平。
寄朱广微
作者：徐积
朝代：宋
体裁：七言绝句

两官本是好吟翁，云出山来鹤入笼。记得僧轩閒坐否，无人到处水边鸿。
寄朱至机
作者：徐积
朝代：宋

云出无心鹤倦飞，还家欢笑綵为衣。雪醅为寿酒初熟，玉脔供甘鱼正肥。侍燕每操筇杖去，看花常御板舆归。故人愿子无穷庆，莫使淮南音信稀。六十诗翁爱幅巾，清江濯尽洛阳尘。若无野客来同巷，合有山僧去作邻。醉卧不知云到枕，吟行唯许鹤随身。眼看富贵真如梦，说到穷通定笑人。
寄朱至机·其一
作者：徐积
朝代：宋

云出无心鹤倦飞，还家欢笑綵为衣。
雪醅为寿酒初熟，玉脔供甘鱼正肥。
侍燕每操笻杖去，看花常御板舆归。
故人愿子无穷庆，莫使淮南音信稀。
寄朱至机·其一
作者：徐积
朝代：宋

云出无心鹤倦飞，还家欢笑綵为衣。雪醅为寿酒初熟，玉脔供甘鱼正肥。侍燕每操筇杖去，看花常御板舆归。故人愿子无穷庆，莫使淮南音信稀。
寄朱至机·其二
作者：徐积
朝代：宋
体裁：七言律诗

六十诗翁爱幅巾，清江濯尽洛阳尘。若无野客来同巷，合有山僧去作邻。醉卧不知云到枕，吟行唯许鹤随身。眼看富贵真如梦，说到穷通定笑人。
寄李道源
作者：徐积
朝代：宋
体裁：古风

春风本是诗家友，典却琴书也沽酒。呼童去问紫霄翁，近来枕上吟诗否。不醉不吟将奈何，过却今年春已多。胸中壮气吐不出，看看空作送春歌。
寄林虙
作者：徐积
朝代：宋
体裁：五言律诗

昔者淮南使，刚中辅以和。生前无所苟，身后事如何。有子泣枯草，无人诵蓼莪。林公为不死，下客谩悲歌。
寄汝弼
作者：徐积
朝代：宋
体裁：古风

山阳如许大，不与我同住。翩翩雁与鸿，可惜分飞去。淮中极清泚，亦有洲与沚。一雁自安栖，一鸿望江水。
寄汝弼
作者：徐积
朝代：宋
体裁：古风

行人过江来，遗我数纸书。书云困行役，家事仍纷如。真州嫁孤妹，苏州取病弟。方且谋医药，相期未可冀。
寄江子和
作者：徐积
朝代：宋

为问江行辈，何时访白须。老怀何所慰，得子寄来书。
寄江子和
作者：徐积
朝代：宋

为问江行辈，何时访白鬚。
老怀何所慰，得子寄来书。
寄江子和
作者：徐积
朝代：宋
体裁：古风

客有江子和，时时慰衰老。寄我江黄书，其意不草草。恐我有疾病，欲我得寿考。古人正如是，但恐今人少。
寄王十七丈
作者：徐积
朝代：宋
体裁：古风

舒州怀宁尉，是我丈人行。两遗小书去，其礼若非抗。何德称殊礼，胡颜拜首贶。更致附吟哦，以问公无恙。
寄王潜圣
作者：徐积
朝代：宋
体裁：七言绝句

谁言急景似飞梭，我把光阴欲快磨。却想残春笑君处，无何有路觅君多。
寄田大夫
作者：徐积
朝代：宋
体裁：五言律诗

老掾成迂阔，弥年信不通。白头负高义，病眼想清风。奉使更三节，题名在两宫。有人能举类，旧德起淮东。
寄秦少游
作者：徐积
朝代：宋
体裁：古风

子用心于我，知者蔡彦规。彦规今死矣，谁能述所为。若说子用心，古人如此稀。顾我不能报，临老形于诗。
寄管久中
作者：徐积
朝代：宋
体裁：七言绝句

我头未白心先老，吐出精诚为君祷。若无归计似陶潜，学取萧生抱关好。
寄苏子由
作者：徐积
朝代：宋

午日移阴后，行人罢燕时。
路从西郭去，船值北风吹。
梦裏犹迴首，心中欲附诗。
从来义如此，两意自相知。
寄苏子由
作者：徐积
朝代：宋

午日移阴后，行人罢燕时。路从西郭去，船值北风吹。梦里犹回首，心中欲附诗。从来义如此，两意自相知。
寄范君锡
作者：徐积
朝代：宋
体裁：五言律诗

人事大难知，悲欢与合离。忽惊残腊尽，还忆去年时。对雪我无酒，招沽子有诗。春深相赠物，花共绿杨枝。
寄范掾
作者：徐积
朝代：宋
体裁：古风

昨日沽酒典布袄，今朝所典未可保。最好绵衾剩典钱，又恐夜寒妻懊恼。两务酒官俱见怜，沽我好酒如甘泉。为报孟光莫恶发，待将黄卷换青钱。
寄蒋大漕
作者：徐积
朝代：宋
体裁：古风

大使莫忧淮上老，无山可望梅花少。梅花可种山奈何，日中枕上山更多。不开两眼行一步，悬崖绝磴青嵯峨。岂无閒僧坐林下，亦有樵子持斧柯。起来恍惚从万里，便买玄猿栽薜萝。人閒流水寓之意，天外白云来者歌。
寄蔡子骧
作者：徐积
朝代：宋
体裁：五言绝句

为报庐陵客，逢人且寄声。不知无恙否，何日到南城。
寄裴守
作者：徐积
朝代：宋
体裁：七言律诗

高丽亭下张帆日，引首将心送画船。本恨无因到夔国，谁知有梦向澶渊。情逾旧物非徒尔，义等高山合使然。料得政成公事少，冬温常在北堂前。
寄豫之
作者：徐积
朝代：宋

掘地须臾便得泉，主人劲直使之然。此水埋藏千万年，岂无勃勃气冲天。主人意气蛰亦久，不知谁是掘泉手。最好盐场作选人，面目心肠无所苟。
寄豫之
作者：徐积
朝代：宋

掘地须臾便得泉，主人劲直使之然。
此水埋藏千万年，岂无勃勃气衝天。
主人意气蛰亦久，不知谁是掘泉手。
最好盐场作选人，面目心肠无所苟。
寄路倅
作者：徐积
朝代：宋

此中可恨恨无山，犹胜纷纷富贵閒。
绿野尽充公好尚，朱门安得水回环。
对云披住云边浪，踏月空行月下湾。
好戴宫纱着宫锦，时时吟去復吟还。
寄路倅
作者：徐积
朝代：宋

此中可恨恨无山，犹胜纷纷富贵閒。绿野尽充公好尚，朱门安得水回环。对云披住云边浪，踏月空行月下湾。好戴宫纱著宫锦，时时吟去复吟还。
寄路倅洪泽阻水
作者：徐积
朝代：宋

黄金宫阙紫瑶关，鹓鹭思陪玉笋班。仙仗好教凫舄去，客槎却在斗牛閒。有为义对霜涛涌，无敌诗同铁阵閒。谁报京师群弟子，先生吏隐鬓毛斑。莫教容易过龟山，多少人心愿复还。更有南城黄绶客，但吟西户绿杨閒。才经浊汴无澄浪，且趁清淮洗醉颜。安得就公歌一曲，缓吟迟步夕阳湾。
寄路倅洪泽阻水·其一
作者：徐积
朝代：宋

黄金宫阙紫瑶关，鹓鹭思陪玉笋班。仙仗好教凫舄去，客槎却在斗牛閒。有为义对霜涛涌，无敌诗同铁阵閒。谁报京师群弟子，先生吏隐鬓毛斑。
寄路倅洪泽阻水·其一
作者：徐积
朝代：宋

黄金宫阙紫瑶关，鹓鹭思陪玉笋班。
仙仗好教鳬舄去，客槎却在斗牛閒。
有为义对霜涛涌，无敌诗同铁阵閒。
谁报京师羣弟子，先生吏隠鬓毛斑。
寄路倅洪泽阻水·其二
作者：徐积
朝代：宋

莫教容易过龟山，多少人心愿复还。更有南城黄绶客，但吟西户绿杨閒。才经浊汴无澄浪，且趁清淮洗醉颜。安得就公歌一曲，缓吟迟步夕阳湾。
寄路倅洪泽阻水·其二
作者：徐积
朝代：宋

莫教容易过龟山，多少人心愿復还。
更有南城黄绶客，但吟西户绿杨閒。
纔经浊汴无澄浪，且趁清淮洗醉颜。
安得就公歌一曲，缓吟迟步夕阳湾。
寄道原·其一
作者：徐积
朝代：宋
体裁：五言律诗

好笑李诗翁，寄身明月中。饥肠吞白露，醉口吐清风。时时跨霜鹤，步步凌秋空。相呼且相待，略住白云峰。
寄道原·其二
作者：徐积
朝代：宋
体裁：七言绝句

漫翁身上霜可刮，酒未醒时诗已发。急放人去守船门，恐向河中捉明月。
寄陈伯模
作者：徐积
朝代：宋
体裁：古风

腊月初四日，有人叩吾庐。言从江上来，手把鄱阳书。发书见康强，细字盈数纸。仍说九雏中，两雏正飞起。
寄顾瀛州
作者：徐积
朝代：宋
体裁：七言律诗

本朝谋帅得雄刚，气语无邪面目方。掌握事严持斧钺，咽喉地紧扼豺狼。铁林猛士新翻阵，幕府奇书旧满囊。可减边兵三十万，匈奴走入黑山藏。
寄顾龙图
作者：徐积
朝代：宋

龙图莫怪白须翁，依旧閒吟閒笑中。未有梅花充信物，但将竹简换诗筒。子如行路真无巧，我信居山养有功。气类相从应得士，并州兼有傅元通。
寄顾龙图
作者：徐积
朝代：宋

龙图莫怪白鬚翁，依旧閒吟閒笑中。
未有梅花充信物，但将竹简换诗筒。
子如行路真无巧，我信居山养有功。
气类相从应得士，并州兼有傅元通。
寄颖叔
作者：徐积
朝代：宋

南郭茶杯菊未香，西檐老柳觉疏黄。家无县令双凫舄，梦有仙人五色羊。梅信易传来岭北，雁书难附过衡阳。定知远俗怀公义，若说威名背负芒。
寄颖叔
作者：徐积
朝代：宋

南郭茶杯菊未香，西檐老柳觉疏黄。
家无县令双鳬舄，梦有仙人五色羊。
梅信易传来岭北，雁书难附过衡阳。
定知远俗怀公义，若说威名背负芒。
寄龚豫之
作者：徐积
朝代：宋
体裁：古风

海角龚支使，平生无所苟。而今五十六，岂肯变所守。岂独龚支使，古来无奈何。达人自知命，世俗徒悲歌。
富仙
作者：徐积
朝代：宋
体裁：七言绝句

碧霞楼上常先晓，白玉宫中爱早寒。乱玉甃成池浴凤，浑金削就栋栖鸾。
富贵篇答李令
作者：徐积
朝代：宋

我有一筒诗，写出千年意。将令后世观，不是前言戏。感君再唱洞庭谣，我亦重歌酬子惠。古人达者尝有云，富不如贫贱胜贵。君不见古之富贵郎，父祖俱封异姓王。一门五侯三将军，弟兄同入中书堂。对开大第连几坊，私门列戟森锋铓。十二帘捲珠荧煌，双姬扶起坐牙床。绿鬟红袖花成行，左盼右顾生春阳。高车食客剑佩锵，堂上已满坐两廊。巨镬大鼎烹牛羊，玉壶挹酒金船长。美人拜客求尽觞，歌姬一误已绝吭。缠头彩币堆如冈，酬歌买笑金鸳鸯。奴袍火浣直两箱，三千厩马红锦障。厕帏文绣炉薰香，更衣侍妾如闺房。主人意气秋鹰扬，其心端如彩凤凰。一言合意青云翔，须臾睚眦磨刀鎗。门前腊月可烘裳，一日失势成冰隍。小者腰领尸道旁，大者连颈宗族亡。犬鸡散尽空遗墙，野鸟入室山魈藏。呜呼哀哉可叹伤，至死不悟犹陆梁。古来如此有多少，岂似洞庭湖上老。无租无税一生閒，有饭有鱼一杯饱。日落波閒烟正昏，云开湖口山光晓。棹翁适自巴陵回，挂帆直指潇湘道。有言不问俗穷通，何忧可入翁怀抱。修竿短棹已自足，更有前村一茅屋。卖鱼沽酒任醉醒，绣户朱门自歌哭。嗟予未往心先慕，更谢棹翁询去住。风前月下有谁知，醉魄吟魂自来去。堂前画作荆南图，梦中记得巴陵路。
富贵篇答李令
作者：徐积
朝代：宋

我有一筒诗，写出千年意。
将令后世观，不是前言戏。
感君再唱洞庭谣，我亦重歌酬子惠。
古人达者尝有云，富不如贫贱胜贵。
君不见古之富贵郎，父祖俱封异姓王。
一门五侯三将军，弟兄同入中书堂。
对开大第连几坊，私门列戟森锋铓。
十二帘捲珠荧煌，双姬扶起坐牙床。
绿鬟红袖花成行，左盼右顾生春阳。
高车食客剑佩锵，堂上已满坐两廊。
巨镬大鼎烹牛羊，玉壶挹酒金船长。
美人拜客求尽觞，歌姬一误已绝吭。
缠头彩币堆如冈，酬歌买笑金鸳鸯。
奴袍火浣直两箱，三千廐马红锦障。
厕帏文绣炉熏香，更衣侍妾如闺房。
主人意气秋鹰扬，其心端如彩凤凰。
一言合意青云翔，须臾睚眦磨刀鎗。
门前腊月可烘裳，一日失势成冰隍。
小者腰领尸道旁，大者连颈宗族亡。
犬鷄散尽空遗墙，野鸟入室山魈藏。
呜呼哀哉可叹伤，至死不悟犹陆梁。
古来如此有多少，岂似洞庭湖上老。
无租无税一生閒，有饭有鱼一杯饱。
日落波閒烟正昏，云开湖口山光晓。
棹翁适自巴陵迴，挂帆直指潇湘道。
有言不问俗穷通，何忧可入翁怀抱。
修竿短棹已自足，更有前村一茅屋。
卖鱼沽酒任醉醒，绣户朱门自歌哭。
嗟予未往心先慕，更谢棹翁询去住。
风前月下有谁知，醉魄吟魂自来去。
堂前画作荆南图，梦中记得巴陵路。
寡欲仙
作者：徐积
朝代：宋
体裁：七言绝句

膝上横琴鹤在傍，白云衣共白云裳。夜深閒卧南窗月，更有清风共一床。
封本堂
作者：徐积
朝代：宋
体裁：四言诗

物无其实，其名弗至。实以先之，名以次之。事无其实，君子弗名。可表其实，可考其行。名以表之，行以考之。信斯名者，斯民可见。乐斯名者，斯堂可燕。可燕可歌，使臣之光。有孚实惠，民悦无疆。
少年行
作者：徐积
朝代：宋
体裁：五言绝句

车马朝游去，笙歌暮宴归。绣帏初睡起，红日上帘衣。
山中乐
作者：徐积
朝代：宋

洞裏桃花开早春，洞中酒熟宴真人。
红蕊紫芝俱在手，本家猿鹤亦随身。
采拾饤饾随所有，物无不义即是真。
何须谢傅山东妓，却用陶潜漉酒巾。
漉酒復漉酒，何必金印大如斗。
一瓢復一瓢，莫辨人间淳与浇。
时情大抵恶贫贱，此閒却是青云霄。
君不见古人自谓为贤豪，或入于佞或以骄。
但言富贵我所欲，一身不保领与腰。
孔光屈身事董贤，谷永阴与王凤交。
贾谧之党遍天下，望尘拜者尤为妖。
须臾苟得快所欲，终以血肉污斧刀。
假令当日幸而免，后世讥笑安能逃。
岂如孙登但长啸，眼看时事如鸿毛。
嵇康阮籍不与语，何况纷纷儿女曹。
山中乐
作者：徐积
朝代：宋

洞里桃花开早春，洞中酒熟宴真人。红蕊紫芝俱在手，本家猿鹤亦随身。采拾饤饾随所有，物无不义即是真。何须谢傅山东妓，却用陶潜漉酒巾。漉酒复漉酒，何必金印大如斗。一瓢复一瓢，莫辨人间淳与浇。时情大抵恶贫贱，此閒却是青云霄。君不见古人自谓为贤豪，或入于佞或以骄。但言富贵我所欲，一身不保领与腰。孔光屈身事董贤，谷永阴与王凤交。贾谧之党遍天下，望尘拜者尤为妖。须臾苟得快所欲，终以血肉污斧刀。假令当日幸而免，后世讥笑安能逃。岂如孙登但长啸，眼看时事如鸿毛。嵇康阮籍不与语，何况纷纷儿女曹。
山翁答无分之句
作者：徐积
朝代：宋
体裁：七言绝句

身边外物虽无语，事到中心自有分。莫道山翁头似雪，心如剑戟气如云。
希夷仙
作者：徐积
朝代：宋

白云夫子号希夷，碧玉窗中下绛帷。皓首勒成书万帙，病鸾偷见鹤偷知。红尘旧学今虽废，紫府新书近已齐。三十六仙俱不见，玉函金锁印龙泥。
希夷仙·其一
作者：徐积
朝代：宋
体裁：七言绝句

白云夫子号希夷，碧玉窗中下绛帷。皓首勒成书万帙，病鸾偷见鹤偷知。
希夷仙·其二
作者：徐积
朝代：宋
体裁：七言绝句

红尘旧学今虽废，紫府新书近已齐。三十六仙俱不见，玉函金锁印龙泥。
廉仙
作者：徐积
朝代：宋
体裁：七言绝句

人閒日月分庭过，天外星河入户流。是物化金无所用，满田种玉不曾收。
弔屈平
作者：徐积
朝代：宋

洞庭湖口君须过，为我回头弔屈平。
楚国谁曾怜直道，湘江依旧寄冤声。
反骚义命贤扬子，作赋讥伤陋贾生。
若是独醒无不可，荷蓑犹可钓而耕。
復古颂
作者：徐积
朝代：宋

其难其难，道亦大艰，或缺或完。
战国盗窃，嬴秦暴孽，遗风余烈。
所存几何，枯株之柯，填源之波。
汉得天下，方有学者，其徒盖寡。
孝文孝武，稍稍復古。
仲舒之伍，巉嵒峥嵘。
穷先王经，道乃大明。
西汉之风，与三代同，实儒之功。
晋魏寇雠，学者寖浮，不源而流。
齐梁之閒，斧斫刀剜，大朴益残。
隋唱唐和，元气尽破，为斯文祸。
学者皇皇，赋道大光，六经逃藏。
冶容艷肤，绣衣红襦。
众奔羣趋，若大有为。
谓之背驰，终身寒饥。
物不终盛，皇帝有命，万口齐庆。
復明经科，大张网罗，海隅山阿。
麟之奔奔，凤之轩轩，龙之蜿蜿。
会稽之竹，昆崙之玉，牛山之木。
逄蒙执射，伯乐进马，造父御驾。
琴瑟既更，韶音游声，復还于今。
唐虞之谟，夏商之书，其庶几乎。
天下之赋，摧缩消沮，迷失道路。
革万世弊，兴万世利，繄我皇帝。
臣敢不歌，流为大和，百世不磨。
復明经
作者：徐积
朝代：宋

上欲求稽古，天书下四溟。
儒风久湮鬰，诏意乃丁宁。
削剥因唐氏，源流自汉庭。
春秋披日月，易象炳丹青。
礼乐搜潜奥，诗书抉杳冥。
今焉拘注疏，何谓復明经。
忘忧仙
作者：徐积
朝代：宋

鸟不曾喧兽不争，鸾歌凤舞碧瑶城。
羣童尽唱忘忧曲，也似人閒乐太平。
忘忧仙
作者：徐积
朝代：宋

鸟不曾喧兽不争，鸾歌凤舞碧瑶城。群童尽唱忘忧曲，也似人閒乐太平。
忠烈诗
作者：徐积
朝代：宋

在昔皇佑，蛮党交构。
聚为伏枭，起为攫兽。
出人不意，其锋甚锐。
州无敌兵，城无守备。
所在奔亡，贼势益张。
横身扞蔽，爰有晋康。
羸兵数百，摧坚沮敌。
殊死血战，气吞逆贼。
按剑一呼，眦裂吻拆。
凶焰方炽，公方虎视。
人方忧死，饱食鼾睡。
勇如项籍，哀歌恻恻，为虞姬泣。
康州不然，忘其妻息。
猛如敖曹，强梁粗豪，伏藏于桥。
康州不然，坐叱凶妖。
李陵壮夫，终降匈奴，老母何辜。
颜鲁虽贤，所守不坚，大节不全。
奇哉康州，其勇绝类。
以义配勇，其本在内。
不动如山，不倾如地。
何物可摇，何兵可制。
如令不死，社稷所恃。
如令復生，可备宿卫。
佩刀骖乘，势戟殿陛。
用之朝廷，朝廷之纲。
使当一面，胜于金汤。
无疆无界，人迹鬼方。
知有斯人，中国之光。
若斯人者，决不徇利。
肝胆可沥，头璧可碎。
生乎由是，死乎由是。
生亦可贵，死亦可贵。
死而有子，时方三岁。
死中得活，此乃天意。
使世其家，世为忠义。
子子孙孙，永不失坠。
我为此诗，激励万世。
忠烈诗
作者：徐积
朝代：宋

在昔皇祐，蛮党交构。聚为伏枭，起为攫兽。出人不意，其锋甚锐。州无敌兵，城无守备。所在奔亡，贼势益张。横身捍蔽，爰有晋康。羸兵数百，摧坚沮敌。殊死血战，气吞逆贼。按剑一呼，眦裂吻拆。凶焰方炽，公方虎视。人方忧死，饱食鼾睡。勇如项籍，哀歌恻恻，为虞姬泣。康州不然，忘其妻息。猛如敖曹，强梁粗豪，伏藏于桥。康州不然，坐叱凶妖。李陵壮夫，终降匈奴，老母何辜。颜鲁虽贤，所守不坚，大节不全。奇哉康州，其勇绝类。以义配勇，其本在内。不动如山，不倾如地。何物可摇，何兵可制。如令不死，社稷所恃。如令复生，可备宿卫。佩刀骖乘，势戟殿陛。用之朝廷，朝廷之纲。使当一面，胜于金汤。无疆无界，人迹鬼方。知有斯人，中国之光。若斯人者，决不徇利。肝胆可沥，头璧可碎。生乎由是，死乎由是。生亦可贵，死亦可贵。死而有子，时方三岁。死中得活，此乃天意。使世其家，世为忠义。子子孙孙，永不失坠。我为此诗，激励万世。
忧仙
作者：徐积
朝代：宋
体裁：七言绝句

我是真人何所忧，所忧世俗好多求。相谋相诈何时了，一笑一啼无日休。
思诚斋夜坐
作者：徐积
朝代：宋
体裁：五言绝句

胸中不平气，忽然凌太虚。无人哭一声，半夜思唐衢。
急仙
作者：徐积
朝代：宋
体裁：七言绝句

但把真声吹鼓箫，凤来凤去不须招。浮槎河上无徒涉，种玉田中莫揠苗。
恨君不作洛阳客
作者：徐积
朝代：宋

余虽不作洛阳客，自有吟魂兼醉魄。吟魂醉魄御风行，看尽千花万花色。宁知洛浦有人留，挽定春衫归不得。脱身误入嵩山中，山中逢见白须翁。欢然借我双金童，须臾引入花林中。乱花深处迷西东，花光照天香薰空。金盆挹酒双瑶钟，酒酣邀我吟春风。绀云千丈挥玉虹，搜罗万变穷神功。有人飞下紫霄峰，酬诗解佩声玲珑。余方却步不与语，笑余不似郑交甫。
恨君不作洛阳客
作者：徐积
朝代：宋

余虽不作洛阳客，自有吟魂兼醉魄。
吟魂醉魄御风行，看尽千花万花色。
宁知洛浦有人留，挽定春衫归不得。
脱身误入嵩山中，山中逢见白鬚翁。
欢然借我双金童，须臾引入花林中。
乱花深处迷西东，花光照天香熏空。
金盆挹酒双瑶钟，酒酣邀我吟春风。
绀云千丈挥玉虹，搜罗万变穷神功。
有人飞下紫霄峰，酬诗解佩声玲珑。
余方却步不与语，笑余不似郑交甫。
恶伪仙
作者：徐积
朝代：宋

本希上圣忘言学，傍采南华寓意书。去伪即真虽有道，未知人意自何如。
恶僞仙
作者：徐积
朝代：宋

本希上圣忘言学，傍采南华寓意书。
去僞即真虽有道，未知人意自何如。
悟仙
作者：徐积
朝代：宋
体裁：七言绝句

昔日闻人说上清，如今高步太元庭。有时却忆红尘事，恰似梦回并酒醒。
感秋和张文潜
作者：徐积
朝代：宋

汎汎河中舟，莫系河上柳。君看道傍叶，行人一挥手。枝条旦旦空，颜色何可久。坐恐霜霰繁，诸媚归一朽。我有千丈松，亭亭不可揉。生在孤峰上，独与云霞偶。群形靡且纷，不与较妍丑。群动日夜驰，而以静为守。守松者为谁，白发无憾叟。蓬蒿可蔽身，糟糠可糊口。言者寓于诗，默者寓于酒。谁知杯酌閒，便是无何有。念子于我深，我于子亦厚。记我守松篇，行行重回首。张子非不厚，涕泗中夜起。兰蕙虽已衰，松筠正堪佩。君爱兰与蕙，忘我筠与松。君爱洛阳官，弃我淮上翁。翁如扬大夫，其心甘贱贫。不投天禄阁，却反离骚文。骚人虽已殁，万古为忠魂。欲知冤愤气，但看苍梧云。冤情寄湘水，冤声寄湘竹。年年霜露时，夜夜秋声哭。秋风一何惨，物形随以变。秋风如无情，虫鸟声俱怨。我无外物累，但有屋中燕。翩翩势将去，盼盼如有恋。此物虽至微，其旧殆可念。而况西郭交，年将屈五指。南城文字閒，东皋松竹里。气类亦相合，老少两忘齿。昔居吾舍傍，今在河之涘。船头缆将解，船上桅将起。留君恨不早，此役定难止。如何舍我去，处我复何以。君看淮泗閒，一派良可喜。从来病浊污，而今稍清泚。人方涉其流，冠缨殆可洗。此行君乐否，一千五百里。未见洛阳山，先见洛阳水。
感秋和张文潜·其一
作者：徐积
朝代：宋

汎汎河中舟，莫系河上柳。君看道傍叶，行人一挥手。枝条旦旦空，颜色何可久。坐恐霜霰繁，诸媚归一朽。我有千丈松，亭亭不可揉。生在孤峰上，独与云霞偶。群形靡且纷，不与较妍丑。群动日夜驰，而以静为守。守松者为谁，白发无憾叟。蓬蒿可蔽身，糟糠可糊口。言者寓于诗，默者寓于酒。谁知杯酌閒，便是无何有。念子于我深，我于子亦厚。记我守松篇，行行重回首。
感秋和张文潜·其一
作者：徐积
朝代：宋

泛泛河中舟，莫繫河上柳。
君看道傍叶，行人一挥手。
枝条旦旦空，颜色何可久。
坐恐霜霰繁，诸媚归一朽。
我有千丈松，亭亭不可揉。
生在孤峰上，独与云霞偶。
羣形靡且纷，不与较妍丑。
羣动日夜驰，而以静为守。
守松者为谁，白髪无憾叟。
蓬蒿可蔽身，糟糠可餬口。
言者寓于诗，默者寓于酒。
谁知杯酌閒，便是无何有。
念子于我深，我于子亦厚。
记我守松篇，行行重回首。
感秋和张文潜·其三
作者：徐积
朝代：宋

秋风一何惨，物形随以变。
秋风如无情，虫鸟声俱怨。
我无外物累，但有屋中燕。
翩翩势将去，盼盼如有恋。
此物虽至微，其旧殆可念。
而况西郭交，年将屈五指。
南城文字閒，东皋松竹裏。
气类亦相合，老少两忘齿。
昔居吾舍傍，今在河之涘。
船头缆将解，船上桅将起。
留君恨不早，此役定难止。
如何舍我去，处我復何以。
君看淮泗閒，一派良可喜。
从来病浊污，而今稍清泚。
人方涉其流，冠缨殆可洗。
此行君乐否，一千五百里。
未见洛阳山，先见洛阳水。
感秋和张文潜·其三
作者：徐积
朝代：宋

秋风一何惨，物形随以变。秋风如无情，虫鸟声俱怨。我无外物累，但有屋中燕。翩翩势将去，盼盼如有恋。此物虽至微，其旧殆可念。而况西郭交，年将屈五指。南城文字閒，东皋松竹里。气类亦相合，老少两忘齿。昔居吾舍傍，今在河之涘。船头缆将解，船上桅将起。留君恨不早，此役定难止。如何舍我去，处我复何以。君看淮泗閒，一派良可喜。从来病浊污，而今稍清泚。人方涉其流，冠缨殆可洗。此行君乐否，一千五百里。未见洛阳山，先见洛阳水。
感秋和张文潜·其二
作者：徐积
朝代：宋
体裁：古风

张子非不厚，涕泗中夜起。兰蕙虽已衰，松筠正堪佩。君爱兰与蕙，忘我筠与松。君爱洛阳官，弃我淮上翁。翁如扬大夫，其心甘贱贫。不投天禄阁，却反离骚文。骚人虽已殁，万古为忠魂。欲知冤愤气，但看苍梧云。冤情寄湘水，冤声寄湘竹。年年霜露时，夜夜秋声哭。
慢仙
作者：徐积
朝代：宋
体裁：七言绝句

急仙烧炼日盈罐，慢仙十日未能半。一人卖药走不停，一人得金不肯换。
戏呈魏评事
作者：徐积
朝代：宋

北斋有酒夜开门，独酌灯前酒一樽。只被诗魔无处避，待教醉魄战吟魂。我向灯前置酒杯，南轩北户一时开。如今正是花时节，且放春风数路来。紫府瑶关夜更深，阿谁閒醉洞中春。呼童去问烟霞事，只见桃花不见人。
戏呈魏评事·其一
作者：徐积
朝代：宋
体裁：七言绝句

北斋有酒夜开门，独酌灯前酒一樽。只被诗魔无处避，待教醉魄战吟魂。
戏呈魏评事·其三
作者：徐积
朝代：宋
体裁：七言绝句

紫府瑶关夜更深，阿谁閒醉洞中春。呼童去问烟霞事，只见桃花不见人。
戏呈魏评事·其二
作者：徐积
朝代：宋
体裁：七言绝句

我向灯前置酒杯，南轩北户一时开。如今正是花时节，且放春风数路来。
戏答
作者：徐积
朝代：宋

我喉已吞霜，我口复吞月。吞霜吞月太粗豪，五脏心胸总清彻。东家亦有人中清，一从年少名豪英。文章馀事能用兵，蛇矛丈八折羽旌。排成大阵将横行，太华屹立洪河倾。螭腾豹躣哮虎鸣，斗胆可落突眼睛。冲车突骑出不意，锋不可当声动地。前军已胜后兵继，唱罢凯歌毡帐睡。将军但筑受降城，老大不烦修武备。君看月上霜，君看霜下月。不知月盖霜，不知霜盖月。但觉我一身，上下中央四旁总澄彻。霜是何物如此清，月是何物如此明。白头老翁坐中庭，半夜可数毛发茎。群阴积聚纯粹精，虾蟆吸尽瑶池津。银河两道来藏冰，玉龙走入蟠千寻。倩君两耳为我听，其閒恐有波浪声。初出海时蛟螭鸣，却入海时潮头生。小鲸走入尾闾内，大鲸大鳅寒不睡。莫教射倒金银宫，鳌背神人难设备。
戏答·其一
作者：徐积
朝代：宋

我喉已吞霜，我口复吞月。吞霜吞月太粗豪，五脏心胸总清彻。东家亦有人中清，一从年少名豪英。文章馀事能用兵，蛇矛丈八折羽旌。排成大阵将横行，太华屹立洪河倾。螭腾豹躣哮虎鸣，斗胆可落突眼睛。冲车突骑出不意，锋不可当声动地。前军已胜后兵继，唱罢凯歌毡帐睡。将军但筑受降城，老大不烦修武备。
戏答·其一
作者：徐积
朝代：宋

我喉已吞霜，我口復吞月。
吞霜吞月太麤豪，五臟心胸总清彻。
东家亦有人中清，一从年少名豪英。
文章余事能用兵，蛇矛丈八折羽旌。
排成大阵将横行，太华屹立洪河倾。
螭腾豹躣哮虎鸣，斗胆可落突眼睛。
衝车突骑出不意，锋不可当声动地。
前军已胜后兵继，唱罢凯歌毡帐睡。
将军但筑受降城，老大不烦修武备。
戏答·其二
作者：徐积
朝代：宋

君看月上霜，君看霜下月。不知月盖霜，不知霜盖月。但觉我一身，上下中央四旁总澄彻。霜是何物如此清，月是何物如此明。白头老翁坐中庭，半夜可数毛发茎。群阴积聚纯粹精，虾蟆吸尽瑶池津。银河两道来藏冰，玉龙走入蟠千寻。倩君两耳为我听，其閒恐有波浪声。初出海时蛟螭鸣，却入海时潮头生。小鲸走入尾闾内，大鲸大鳅寒不睡。莫教射倒金银宫，鳌背神人难设备。
戏答·其二
作者：徐积
朝代：宋

君看月上霜，君看霜下月。
不知月盖霜，不知霜盖月。
但觉我一身，上下中央四旁总澄彻。
霜是何物如此清，月是何物如此明。
白头老翁坐中庭，半夜可数毛髪茎。
羣阴积聚纯粹精，虾蟆吸尽瑶池津。
银河两道来藏冰，玉龙走入蟠千寻。
倩君两耳为我听，其閒恐有波浪声。
初出海时蛟螭鸣，却入海时潮头生。
小鲸走入尾闾内，大鲸大鳅寒不睡。
莫教射倒金银宫，鰲背神人难设备。
戏答何楚才酒肆
作者：徐积
朝代：宋

身在尘埃气在云，丈夫贫贱岂须论。
且为韩信淮阴事，休着相如犊鼻裈。
戏答何楚才酒肆
作者：徐积
朝代：宋

身在尘埃气在云，丈夫贫贱岂须论。且为韩信淮阴事，休著相如犊鼻裈。
戏答君锡酣战之句
作者：徐积
朝代：宋

檄书插羽来何速，铁骑成林势未分。北垒啖声雄似虎，南营杀气猛如云。阵前剑客投犀袂，帐外歌姬曳绣裙。且待挥兵酣战罢，却行三舍避将军。
戏答君锡酣战之句
作者：徐积
朝代：宋

檄书插羽来何速，铁骑成林势未分。
北垒噉声雄似虎，南营杀气猛如云。
阵前剑客投犀袂，帐外歌姬曳绣裙。
且待挥兵酣战罢，却行三舍避将军。
所祝送宁秀才
作者：徐积
朝代：宋
体裁：四言诗

所祝君者，岂敢如息。在养在正，在进在德。在好闻过，在亲亮直。精讲明辨，所以臧也。早夜思索，不可忘也。以正而通，以正而穷。以义而始，以义而终。勉之戒之，其所养者，勿使害之。
招陈顾魂挽词
作者：徐积
朝代：宋

鱼有所归，鸟有所栖。孤坟累累，子将何依。束子之装，裹子之粮。促登汝航，往归汝乡。
招陈顾魂輓词
作者：徐积
朝代：宋

鱼有所归，鸟有所栖。
孤坟纍纍，子将何依。
束子之装，裹子之粮。
促登汝航，往归汝乡。
拟和御制赏花钓鱼
作者：徐积
朝代：宋
体裁：七言律诗

禁苑千花一夜开，祥烟深处翠华来。重轮日色辉天步，万岁山声荐寿杯。鱼跃灵池初浩渺，凤巢阿阁正徘徊。姚虞臣主方赓唱，蓬荜儒生愿窃陪。
文仙
作者：徐积
朝代：宋

紫微诏诰都经手，东壁图书尽在家。
何日再游羣玉府，吟窗依旧锁烟霞。
文仙
作者：徐积
朝代：宋

紫微诏诰都经手，东壁图书尽在家。何日再游群玉府，吟窗依旧锁烟霞。
新安吕公尚书夫人坟
作者：徐积
朝代：宋

彼美新安，有水有山。有坟岿然，百五十年。爰有曾孙，赤韨朱轩。来守兹土，以慰斯坟。扫除必躬，奉祠必亲。水毛陆产，膋牲上尊。百物皆具，千兵骏奔。观者如堵，从者如云。心追无穷，诚通无垠。溟漠之魄，恍惚之魂。如辟其涂，如启其门。如兴于寝，如作于室。如出黄泉，如见白日。
新安吕公尚书夫人坟
作者：徐积
朝代：宋

彼美新安，有水有山。
有坟岿然，百五十年。
爰有曾孙，赤韨朱轩。
来守兹土，以慰斯坟。
扫除必躬，奉祠必亲。
水毛陆产，膋牲上尊。
百物皆具，千兵骏奔。
观者如堵，从者如云。
心追无穷，诚通无垠。
溟漠之魄，恍惚之魂。
如闢其涂，如启其门。
如兴于寝，如作于室。
如出黄泉，如见白日。
无奈何
作者：徐积
朝代：宋

我曹意者非忘物，自是为仙无奈何。海水玩来如股掌，人心难处甚风波。无奈何兮无奈何，失之哀兮得之歌。巧拙其閒不容寸，得失相去能几何。
无奈何·其一
作者：徐积
朝代：宋
体裁：七言绝句

我曹意者非忘物，自是为仙无奈何。海水玩来如股掌，人心难处甚风波。
无奈何·其二
作者：徐积
朝代：宋
体裁：七言绝句

无奈何兮无奈何，失之哀兮得之歌。巧拙其閒不容寸，得失相去能几何。
无妄仙
作者：徐积
朝代：宋
体裁：七言绝句

清风窗外云初去，明月池中鹤自还。春色一帘閒睡过，瑶花落尽不抽关。
无知仙
作者：徐积
朝代：宋
体裁：七言绝句

为向平时寻古风，幅巾芒履走尘中。俗人不识烟霞客，唤作无知卖药翁。
无累仙
作者：徐积
朝代：宋
体裁：七言绝句

尘世纷纷总是空，花开花落几时穷。有人若问烟霞事，我是逍遥无累翁。
早朝仙
作者：徐积
朝代：宋

紫瑶阙上烟霞晓，赤玉阶前剑佩齐。十二金童传诏罢，云冠星弁一时低。紫府真人朝玉京，三千玉版先进名。叩头欲跪紫烟合，但闻玉佩玲珑声。阊阖云深未启关，霓衣夹道已成班。须臾特诏仙官入，日月诸星共放还。
早朝仙·其一
作者：徐积
朝代：宋
体裁：七言绝句

紫瑶阙上烟霞晓，赤玉阶前剑佩齐。十二金童传诏罢，云冠星弁一时低。
早朝仙·其三
作者：徐积
朝代：宋
体裁：七言绝句

阊阖云深未启关，霓衣夹道已成班。须臾特诏仙官入，日月诸星共放还。
早朝仙·其二
作者：徐积
朝代：宋
体裁：七言绝句

紫府真人朝玉京，三千玉版先进名。叩头欲跪紫烟合，但闻玉佩玲珑声。
春草
作者：徐积
朝代：宋
体裁：七言律诗

日暖郊前雪尽时，东风吹起绿初齐。人来花下禽偷避，客到山前路已迷。洛邑少年金作弹，杜陵骄马玉为蹄。歌楼酒市无寻处，踏遍青青日已西。
春雪
作者：徐积
朝代：宋

天上星榆一夜彫，晓风吹紧下层霄。溪头岸狭流应涨，帘外春寒到不消。数骑急投村墅宿，几人忙奔酒家谣。登高望遍东城路，又领诗兵战寂寥。雪满东风只到关，西飞还不到长安。鹭翘孤白精神健，莺敛黄金羽翼寒。远岭玉迷樵木径，晚溪冰压钓鱼竿。陇头鼓腹讴吟者，但向深秋前后看。
春雪·其一
作者：徐积
朝代：宋

天上星榆一夜彫，晓风吹紧下层霄。溪头岸狭流应涨，帘外春寒到不消。数骑急投村墅宿，几人忙奔酒家谣。登高望遍东城路，又领诗兵战寂寥。
春雪·其一
作者：徐积
朝代：宋

天上星榆一夜雕，晓风吹紧下层霄。
溪头岸狭流应涨，帘外春寒到不消。
数骑急投村墅宿，几人忙奔酒家谣。
登高望遍东城路，又领诗兵战寂寥。
春雪·其二
作者：徐积
朝代：宋

雪满东风只到关，西飞还不到长安。鹭翘孤白精神健，莺敛黄金羽翼寒。远岭玉迷樵木径，晚溪冰压钓鱼竿。陇头鼓腹讴吟者，但向深秋前后看。
春雪·其二
作者：徐积
朝代：宋

雪满东风只到关，西飞还不到长安。
鹭翘孤白精神健，鶑敛黄金羽翼寒。
远岭玉迷樵木径，晚溪冰压钓鱼竿。
陇头鼓腹讴吟者，但向深秋前后看。
昨日之夕和蒋颖叔
作者：徐积
朝代：宋
体裁：古风

昨日之夕谁扣扉，大使遣人来索诗。吟声一发巢乌飞，一夜清风摇木枝。吟亦不住风不停，安知半夜风出城。大使船上风霜清，更添南郭吟哦声。
晨起仙
作者：徐积
朝代：宋

帐外双童持剑履，一榻红云睡初起。满面清风漱月华，瑶浆更挹明河水。
晨起仙
作者：徐积
朝代：宋

帐外双童持剑履，一榻红云睡初起。
满面清风潄月华，瑶浆更挹明河水。
暴雨
作者：徐积
朝代：宋

玉女投壶天大笑，千寻火炬当空照。
老龙行迟天忽怒，雷车壮士渹连鼓。
黑鳞铁甲十万许，急把银河倾作雨。
暴雨
作者：徐积
朝代：宋

玉女投壶天大笑，千寻火炬当空照。老龙行迟天忽怒，雷车壮士？连鼓。黑鳞铁甲十万许，急把银河倾作雨。
暴雨
作者：徐积
朝代：宋
体裁：古风

玉女投壶天大笑，千寻火炬当空照。老龙行迟天忽怒，雷车壮士�连鼓。黑鳞铁甲十万许，急把银河倾作雨。
有客不为赋
作者：徐积
朝代：宋

有客不为赋，而乃求荣阶。是犹适吴楚，却背东西来。孟郊从进士，闻者徒相咍。退之发已秃，知己其谁哉。余独谓不然，此事何足哀。但恐子之道，未足为奇侅。子歌坚诚好，不为利所回。得则为颜氏，失则为隤懒。为子歌一阕，为子酌一杯。余歌为尔宜何歌，余闻日月如飞梭。但忧其道不到古，穷通之事余如何。
有客不为赋
作者：徐积
朝代：宋

有客不为赋，而乃求荣阶。
是犹适吴楚，却背东西来。
孟郊从进士，闻者徒相咍。
退之髪已秃，知己其谁哉。
余独谓不然，此事何足哀。
但恐子之道，未足为奇侅。
子歌坚诚好，不为利所回。
得则为颜氏，失则为隤孏。
为子歌一阕，为子酌一杯。
余歌为尔宜何歌，余闻日月如飞梭。
但忧其道不到古，穷通之事余如何。
有客何为者
作者：徐积
朝代：宋
体裁：古风

有客何为者，不穿亦不凿。匣中是何物，尘埃渍锋锷。登山守直道，荆榛与沟壑。安得百亩田，以就斑衣乐。
有客所养厚一首赠送吴安中归省其兄
作者：徐积
朝代：宋

有客所养厚，气貌已可知。而况五日閒，议论未停时。亹亹来逼人，我觉老且疲。何人慰衰朽，须臾合复离。所为安中喜，鸿鹄翩翩飞。最好西湖上，一床同寝衣。
有客所养厚一首赠送吴安中归省其兄
作者：徐积
朝代：宋

有客所养厚，气貌已可知。
而况五日閒，议论未停时。
亹亹来逼人，我觉老且疲。
何人慰衰朽，须臾合復离。
所为安中喜，鸿鹄翩翩飞。
最好西湖上，一床同寝衣。
望仙
作者：徐积
朝代：宋

好云消尽鹤空来，一去麻姑更不回。紫府路从何处去，碧桃花向梦中开。
望仙
作者：徐积
朝代：宋

好云消尽鹤空来，一去麻姑更不迴。
紫府路从何处去，碧桃花向梦中开。
望淮亭和君锡并简敦复
作者：徐积
朝代：宋

泽国茫茫似十洲，有情空上夕阳楼。可凭流水传人意，莫望远山添客愁。南浦雪思乘棹往，北轩春负插花游。若论仕宦何非义，二子无容说愧羞。烟波何处是汀洲，白鸟归来且下楼。木落更随寒雨尽，山空仍带夕阳愁。诗筒去是兰亭事，客棹来非剡水游。我问两人同榜彦，仕方行义若为羞。
望淮亭和君锡并简敦復·其一
作者：徐积
朝代：宋
体裁：七言律诗

泽国茫茫似十洲，有情空上夕阳楼。可凭流水传人意，莫望远山添客愁。南浦雪思乘棹往，北轩春负插花游。若论仕宦何非义，二子无容说愧羞。
望淮亭和君锡并简敦復·其二
作者：徐积
朝代：宋
体裁：七言律诗

烟波何处是汀洲，白鸟归来且下楼。木落更随寒雨尽，山空仍带夕阳愁。诗筒去是兰亭事，客棹来非剡水游。我问两人同榜彦，仕方行义若为羞。
望淮篇示门人
作者：徐积
朝代：宋
体裁：古风

闲花落尽春无有，脚踏青红望淮走。到淮适值晚潮来，满淮鼓吹风波吼。传声急唤钓鱼船，船未到时洗双手。买得船中双白鱼，便访村前五青柳。旋烹野茗问村醪，五柳阴中坐良久。此行大略类陶潜，但乏黄花白衣酒。操舟人去一点鸥，帆入云开何处收。孤鸥浴处依浅滩，修竿放饵投深流。岂无野妇荷而汲，亦有老翁行且讴。君看此景直几钱，此时正是夕阳天。便教金印大如斗，何似鱼庵共钓船。有人问君莫要说，怀中取出吟翁篇。
朝迴仙
作者：徐积
朝代：宋
体裁：七言绝句

匆匆朝罢九重天，便按蓬莱御紫烟。趁得蟠桃花下宴，鼓箫诸部约三千。
李太白杂言
作者：徐积
朝代：宋

噫嘻欷奇哉，自开辟以来，不知几千万馀年。至于开元间，忽生李诗仙。是时五星中，一星不在天。不知何物为形容，何物为心胸。何物为五脏，何物为喉咙，开口动舌生云风。当时大醉骑游龙，开口向天吞玉虹。玉虹不死蟠胸中，然后吐出光焰万丈凌虚空。盖自有诗人以来，我未尝见大泽深山。雪霜冰霰，晨霞夕霏。万化千变，雷轰电掣。花葩玉洁，青天白云，秋江晓月。有如此之人，有如此之诗。屈生何悴，宋玉何悲。贾生何戚，相如何疲。人生胡用自缧绁，当须荦荦不可羁。乃知公是真英物，万叠秋山耸清骨。当时杜甫亦能诗，恰如老骥追霜鹘。戴乌纱，著宫锦，不是高歌即酣饮。饮时独对月明中，醉来还抱清风寝。嗟君逸气何飘飘，枉教谪下青云霄。大抵人生有用有不用，岂可戚戚反效儿女曹。采蟠桃于海上，寻紫芝于山腰。吞汉武之金茎沆瀣，吹弄玉之秦楼凤箫。
李太白杂言
作者：徐积
朝代：宋

噫嘻欷奇哉，自开闢以来，不知几千万余年。
至于开元间，忽生李诗仙。
是时五星中，一星不在天。
不知何物为形容，何物为心胸。
何物为五臟，何物为喉咙，开口动舌生云风。
当时大醉骑游龙，开口向天吞玉虹。
玉虹不死蟠胸中，然后吐出光焰万丈凌虚空。
盖自有诗人以来，我未尝见大泽深山。
雪霜冰霰，晨霞夕霏。
万化千变，雷轰电掣。
花葩玉洁，青天白云，秋江晓月。
有如此之人，有如此之诗。
屈生何悴，宋玉何悲。
贾生何戚，相如何疲。
人生胡用自缧绁，当须荦荦不可羁。
乃知公是真英物，万迭秋山耸清骨。
当时杜甫亦能诗，恰如老骥追霜鹘。
戴乌纱，着宫锦，不是高歌即酣饮。
饮时独对月明中，醉来还抱清风寝。
嗟君逸气何飘飘，枉教谪下青云霄。
大抵人生有用有不用，岂可戚戚反效儿女曹。
采蟠桃于海上，寻紫芝于山腰。
吞汉武之金茎沆瀣，吹弄玉之秦楼凤箫。
李朝议輓词
作者：徐积
朝代：宋
体裁：七言律诗

一从洪井到处州，见说洪人总泪流。本望圣朝令久任，若论明吏合封侯。高才所至都无事，厚德于今可镇浮。故作此诗传野史，不须铭记掩诸幽。
李阳冰篆
作者：徐积
朝代：宋

书之有古篆，文之有六经。秦汉而下浸以徙，隶学基路生重扃。其閒述者亦世出，牛蹄之水才一泓。先生之志在复古，胸中直气何森森。独乘骐骥追大朴，执缚浮锐攘欃枪。手中一笔千万变，天风号令驱雷霆。蛇蟠蠖屈体既具，鹗立虎视势乃成。刚柔伸屈有常势，天地之道阳与阴。杰然出者其势耸，岳仞五千磨太清。盘然屈者非一屈，黄河九折来沧溟。庞然一画势自若，老将坚卧中军营。至于一点亦有象，地丘人目天之星。先生大体贵淳古，轻轻重重齐权衡。周家太师负黼扆，高冠大旆朝王庭。唐虞二帝正揖让，皋夔稷契环两楹。圣人作乐有大本，剔抉淫卫完古音。大匠作室以规矩，悉去臲？除斜撑。专车骨节世不朽，今乃一纵而一横。巨灵以手遏大难，印入山骨磨不平。雄恢严毅不可犯，手中常握十万兵。信乎创字自有说，宜必象形而象声。天地之大有万象，万象不能遁其情。呜呼篆法乃如此，大哉刚健纯粹精。走兽之类为麒麟，飞鸟之类为鹪鹏。蹊径之类为大路，垣墙之类为坚城。以德论之为圣人，以法论之为朝廷。傍睨众字乃可笑，太山之重鸿毛轻。亡国之主好逸豫，儿女子辈多骄淫。圣人之后惟孟子，古篆之后唯阳冰。金浑玉璞天下宝，嗟乎世俗多聋盲。欲行古道世辄笑，欲言古学世辄惊。志之所之在一赋，斗筲之器徒易盈。雕虫篆刻满天下，不矜实行矜虚名。六经尘土塞高阁，圣人之道成坎坑。况乎古篆固可弃，胡为独好于先生。
李阳冰篆
作者：徐积
朝代：宋
体裁：古风

书之有古篆，文之有六经。秦汉而下浸以徙，隶学基路生重扃。其閒述者亦世出，牛蹄之水才一泓。先生之志在复古，胸中直气何森森。独乘骐骥追大朴，执缚浮锐攘欃枪。手中一笔千万变，天风号令驱雷霆。蛇蟠蠖屈体既具，鹗立虎视势乃成。刚柔伸屈有常势，天地之道阳与阴。杰然出者其势耸，岳仞五千磨太清。盘然屈者非一屈，黄河九折来沧溟。庞然一画势自若，老将坚卧中军营。至于一点亦有象，地丘人目天之星。先生大体贵淳古，轻轻重重齐权衡。周家太师负黼扆，高冠大旆朝王庭。唐虞二帝正揖让，皋夔稷契环两楹。圣人作乐有大本，剔抉淫卫完古音。大匠作室以规矩，悉去臲�除斜撑。专车骨节世不朽，今乃一纵而一横。巨灵以手遏大难，印入山骨磨不平。雄恢严毅不可犯，手中常握十万兵。信乎创字自有说，宜必象形而象声。天地之大有万象，万象不能遁其情。呜呼篆法乃如此，大哉刚健纯粹精。走兽之类为麒麟，飞鸟之类为鹪鹏。蹊径之类为大路，垣墙之类为坚城。以德论之为圣人，以法论之为朝廷。傍睨众字乃可笑，太山之重鸿毛轻。亡国之主好逸豫，儿女子辈多骄淫。圣人之后惟孟子，古篆之后唯阳冰。金浑玉璞天下宝，嗟乎世俗多聋盲。欲行古道世辄笑，欲言古学世辄惊。志之所之在一赋，斗筲之器徒易盈。雕虫篆刻满天下，不矜实行矜虚名。六经尘土塞高阁，圣人之道成坎坑。况乎古篆固可弃，胡为独好于先生。
李阳冰篆
作者：徐积
朝代：宋

书之有古篆，文之有六经。
秦汉而下浸以徙，隶学基路生重扃。
其閒述者亦世出，牛蹄之水纔一泓。
先生之志在復古，胸中直气何森森。
独乘骐骥追大朴，执缚浮锐攘欃枪。
手中一笔千万变，天风号令驱雷霆。
蛇蟠蠖屈体既具，鹗立虎视势乃成。
刚柔伸屈有常势，天地之道阳与阴。
杰然出者其势耸，岳仞五千磨太清。
盘然屈者非一屈，黄河九折来沧溟。
庞然一画势自若，老将坚卧中军营。
至于一点亦有象，地丘人目天之星。
先生大体贵淳古，轻轻重重齐权衡。
周家太师负黼扆，高冠大旆朝王庭。
唐虞二帝正揖让，皋夔稷契环两楹。
圣人作乐有大本，剔抉淫卫完古音。
大匠作室以规矩，悉去臲𡰈除斜撑。
专车骨节世不朽，今乃一纵而一横。
巨灵以手遏大难，印入山骨磨不平。
雄恢严毅不可犯，手中常握十万兵。
信乎创字自有说，宜必象形而象声。
天地之大有万象，万象不能遁其情。
呜呼篆法乃如此，大哉刚健纯粹精。
走兽之类为麒麟，飞鸟之类为鹪鹏。
蹊径之类为大路，垣墙之类为坚城。
以德论之为圣人，以法论之为朝廷。
傍睨众字乃可笑，太山之重鸿毛轻。
亡国之主好逸豫，儿女子辈多骄淫。
圣人之后惟孟子，古篆之后唯阳冰。
金浑玉璞天下宝，嗟乎世俗多聋盲。
欲行古道世辄笑，欲言古学世辄惊。
志之所之在一赋，斗筲之器徒易盈。
雕虫篆刻满天下，不矜实行矜虚名。
六经尘土塞高阁，圣人之道成坎坑。
况乎古篆固可弃，胡为独好于先生。
杏花
作者：徐积
朝代：宋

窗外花开红满枝，董生正下读书帷。东风到晚殊无定，今夜清香属阿谁。一点胭脂淡染腮，十分颜色为谁开。残灯欲尽书帏闭，犹有清香半夜来。
杏花·其一
作者：徐积
朝代：宋
体裁：七言绝句

窗外花开红满枝，董生正下读书帷。东风到晚殊无定，今夜清香属阿谁。
杏花·其二
作者：徐积
朝代：宋
体裁：七言绝句

一点胭脂淡染腮，十分颜色为谁开。残灯欲尽书帏闭，犹有清香半夜来。
村家
作者：徐积
朝代：宋

阶前生蔓草，门外是多歧。
老叟行无伴，儿童饱自嬉。
鸱羣巢众树，狐迹过疏篱。
不肯勤耕耨，丰凶为有时。
村家
作者：徐积
朝代：宋

阶前生蔓草，门外是多歧。老叟行无伴，儿童饱自嬉。鸱群巢众树，狐迹过疏篱。不肯勤耕耨，丰凶为有时。
杨柳枝
作者：徐积
朝代：宋

杨柳杨柳复杨柳，舞罢青衫困垂手。相如病思最多情，沈约才清更酣酒。君看好鸟鸣枝閒，日与春风问安否。清明前后峭寒时，好把香绵閒抖擞。
杨柳枝
作者：徐积
朝代：宋

杨柳杨柳復杨柳，舞罢青衫困垂手。
相如病思最多情，沈约才清更酣酒。
君看好鸟鸣枝閒，日与春风问安否。
清明前后峭寒时，好把香绵閒抖擞。
杨集贤挽词
作者：徐积
朝代：宋

彼美朝之望，光终不较年。醇风随入地，义气去淩烟。身后人人慕，生前事事贤。故交贫与贱，沈痛欲呼天。门静车声歇，庭虚燕几閒。芸签新汗简，玉笋旧清班。事寄浮云外，身从大梦閒。复为长夜寝，恸哭入玄关。
杨集贤挽词·其一
作者：徐积
朝代：宋

彼美朝之望，光终不较年。醇风随入地，义气去淩烟。身后人人慕，生前事事贤。故交贫与贱，沈痛欲呼天。
杨集贤挽词·其二
作者：徐积
朝代：宋

门静车声歇，庭虚燕几閒。芸签新汗简，玉笋旧清班。事寄浮云外，身从大梦閒。复为长夜寝，恸哭入玄关。
杨集贤輓词·其一
作者：徐积
朝代：宋

彼美朝之望，光终不较年。
醇风随入地，义气去凌烟。
身后人人慕，生前事事贤。
故交贫与贱，沈痛欲呼天。
杨集贤輓词·其二
作者：徐积
朝代：宋

门静车声歇，庭虚燕几閒。
芸籤新汗简，玉笋旧清班。
事寄浮云外，身从大梦閒。
復为长夜寝，恸哭入玄关。
林殿院挽词
作者：徐积
朝代：宋

吁嗟人兮，而有斯人。以义为质兮，以刚守身。内明白而外昭哲兮，气貌甚真。动则不苟兮，可使之为国，可使之为民。使之为国兮取义舍生，使之论事兮倾出赤心。世方好柔兮我方刚，彼为辕下驹兮我方鹰扬。彼作威之臣人莫敢当，我方藐视兮直攻其强。彼作福之臣兮烹煎牛羊罗列酒浆，我方折其匕箸兮覆杯而不尝。以甘易苦兮自以为常，以退为进兮如寝诸床。所往所居，不察刀笔者害兮簿书有蔽。隐必露兮伏必发，照奸胆兮破奸穴。小奸积忿兮五脏欲裂，大奸睚眦兮其眦有血，口且欲吞兮齿且欲啮。何诬之不诬何说，哆兮侈兮三寸之舌。颜渊偷饭，曾参斗杀。慈母投杼兮其谁不信，所赖公明兮得无悔吝。夫何不幸兮人之云亡，谁司有命兮付与之不长。揭丹旐兮归晋疆，望江湖兮归故乡。太行山上秋风起，度浮梁兮盟津水。符离东畔更凄凉，山阳犹有旧吟窗。吴人俱望扬子江，素车白马迎道旁。故人亦有孤与孀，更忧今岁寒无裳。洞庭橘柚正青黄，鲈鱼鲙美莼羹香。且缓哀铃送酒觞，一辞白日掩玄堂。玄堂一掩难开扃，夜复夜兮何时停。负高才兮成郁郁，揭高义兮徒冥冥。一心在兮湖水清，万事空兮山月明。悲恸处，是松陵，云惨兮，鸟哀鸣。念骨肉兮摧心形，须鬓班兮涕纵横。
林殿院輓词
作者：徐积
朝代：宋

吁嗟人兮，而有斯人。
以义为质兮，以刚守身。
内明白而外昭哲兮，气貌甚真。
动则不苟兮，可使之为国，可使之为民。
使之为国兮取义舍生，使之论事兮倾出赤心。
世方好柔兮我方刚，彼为辕下驹兮我方鹰扬。
彼作威之臣人莫敢当，我方藐视兮直攻其强。
彼作福之臣兮烹煎牛羊罗列酒浆，我方折其匕箸兮覆杯而不尝。
以甘易苦兮自以为常，以退为进兮如寝诸床。
所往所居，不察刀笔者害兮簿书有蔽。
隠必露兮伏必发，照姦胆兮破姦穴。
小姦积忿兮五臟欲裂，大姦睚眦兮其眦有血，口且欲吞兮齿且欲嚙。
何诬之不诬何说，哆兮侈兮三寸之舌。
颜渊偷饭，曾参鬬杀。
慈母投杼兮其谁不信，所頼公明兮得无悔吝。
夫何不幸兮人之云亡，谁司有命兮付与之不长。
揭丹旐兮归晋疆，望江湖兮归故乡。
太行山上秋风起，度浮梁兮盟津水。
符离东畔更凄凉，山阳犹有旧吟窗。
吴人俱望扬子江，素车白马迎道旁。
故人亦有孤与孀，更忧今岁寒无裳。
洞庭橘柚正青黄，鲈鱼鲙美莼羹香。
且缓哀铃送酒觞，一辞白日掩玄堂。
玄堂一掩难开扃，夜復夜兮何时停。
负高才兮成鬰鬰，揭高义兮徒冥冥。
一心在兮湖水清，万事空兮山月明。
悲恸处，是松陵，云惨兮，鸟哀鸣。
念骨肉兮摧心形，鬚鬓班兮涕纵横。
林漕挽词
作者：徐积
朝代：宋

国士青云器，儒林合抱松。羽仪丹穴凤，头角剑津龙。玉笋班虽贵，皇华使愈恭。人亡其政在，尚可访遗踪。一梦无回处，庞眉坐柏庭。几时逢白日，万事付哀铃。画翣行须缓，黄宫到便扃。松陵诗莫和，恸哭不堪听。
林漕輓词·其一
作者：徐积
朝代：宋
体裁：五言律诗

国士青云器，儒林合抱松。羽仪丹穴凤，头角剑津龙。玉笋班虽贵，皇华使愈恭。人亡其政在，尚可访遗踪。
林漕輓词·其二
作者：徐积
朝代：宋
体裁：五言律诗

一梦无回处，庞眉坐柏庭。几时逢白日，万事付哀铃。画翣行须缓，黄宫到便扃。松陵诗莫和，恸哭不堪听。
柳上见莺
作者：徐积
朝代：宋

杨柳枝头见，适从何处来。青春三月尽，黄艳一花开。旧燕元相识，新鸦近与陪。声声吟得好，未必乏诗才。
柳上见鶑
作者：徐积
朝代：宋

杨柳枝头见，适从何处来。
青春三月尽，黄艷一花开。
旧燕元相识，新鸦近与陪。
声声吟得好，未必乏诗才。
柳絮
作者：徐积
朝代：宋

君看青蚕蕊，閒花便弃捐。临风竞离别，就地忽团圆。孤客正心乱，浮云来马前。灞桥逢杜甫，老泪更潸然。长条徒自重，狂絮去何之。禁籞穿花树，春江扑酒旗。因风无定意，著物有閒时。谢女何为者，深情在雪诗。
柳絮·其一
作者：徐积
朝代：宋

君看青蚕蕊，閒花便弃捐。临风竞离别，就地忽团圆。孤客正心乱，浮云来马前。灞桥逢杜甫，老泪更潸然。
柳絮·其一
作者：徐积
朝代：宋

君看青蚕蘂，閒花便弃捐。
临风竞离别，就地忽团圆。
孤客正心乱，浮云来马前。
灞桥逢杜甫，老泪更潸然。
柳絮·其二
作者：徐积
朝代：宋

长条徒自重，狂絮去何之。
禁籞穿花树，春江扑酒旗。
因风无定意，着物有閒时。
谢女何为者，深情在雪诗。
柳絮·其二
作者：徐积
朝代：宋

长条徒自重，狂絮去何之。禁籞穿花树，春江扑酒旗。因风无定意，著物有閒时。谢女何为者，深情在雪诗。
梦中作
作者：徐积
朝代：宋
体裁：古风

诗翁吟袖忽翩然，使脱红尘腾紫烟。一身病骨如生翅，两道银河不用船。奔星相随趁明月，鸣鸾引去追飞仙。琅玕树下夜宴起，云童为汲瑶山水。仍遣诗筒寄阆风，诗筒落下烟霞中。人閒知是吟哦翁，举头齐望青冥空。
梦李白
作者：徐积
朝代：宋
体裁：古风

乌纱巾，紫绮裘。梦中太白从吾游，陶陶烂醉江山秋。半夜起来觅不见，头背长安泪如霰。
棋仙
作者：徐积
朝代：宋

壶中白日何曾夜，洞裏桃花别是春。
一局閒棋犹未了，坐中老却采樵人。
棋仙
作者：徐积
朝代：宋

壶中白日何曾夜，洞里桃花别是春。一局閒棋犹未了，坐中老却采樵人。
樵家
作者：徐积
朝代：宋

邻叟是耕渔，怡然只自如。
草迷春径狭，雀噪晚篱疏。
自向林泉惯，翻嫌市井居。
儿童尽樵采，斗粟亦无余。
樵家
作者：徐积
朝代：宋

邻叟是耕渔，怡然只自如。草迷春径狭，雀噪晚篱疏。自向林泉惯，翻嫌市井居。儿童尽樵采，斗粟亦无馀。
欢乐辞
作者：徐积
朝代：宋
体裁：古风

吁嗟人兮，人生凡几何。汝胡不思兮，故为扰扰而纷纷。人生如一梦兮，万事如浮云。汝胡不思兮，胡不为直道兮。胡为薄物细故兮，疲精而劳神。汝之所得兮，余以为失兮。汝之所失兮，余以为得兮。汝胡不思兮，胡不为义而为仁。仁义之道如大路兮，人皆可以行兮，汝反以为艰兮。汝胡不思兮，胡为失性而离真。祸既自召兮，福亦自弃兮。汝胡不思兮，胡为乎灾及其身。善恶之报各以其类至兮，汝胡不思兮，胡不观乎古之人与今之人。嗟予言不可忽兮，汝胡不思兮。汝其书诸绅，吁嗟人兮。
武仙
作者：徐积
朝代：宋

冠佩严严坐绛云，环兵列仗是何人。
诸仙禀命羣灵肃，玉册金符尽在身。
武仙
作者：徐积
朝代：宋

冠佩严严坐绛云，环兵列仗是何人。诸仙禀命群灵肃，玉册金符尽在身。
水仙
作者：徐积
朝代：宋

曾乘秋浪泛银河，拨尽閒云恣浩歌。明月一环来拂面，玉龙十万总随波。天上瑶池为别馆，海閒金阙是离宫。徐行按尽烟波国，高步却来云汉中。昨夜曾游洛女家，自知此处胜烟霞。回鸾更按湘妃曲，醉踏烟波弄月华。龙驭曾游绛水霞，回来却坐赤鲸车。夜深正解双珠佩，莫点犀灯照我家。
水仙·其一
作者：徐积
朝代：宋
体裁：七言绝句

曾乘秋浪泛银河，拨尽閒云恣浩歌。明月一环来拂面，玉龙十万总随波。
水仙·其三
作者：徐积
朝代：宋
体裁：七言绝句

昨夜曾游洛女家，自知此处胜烟霞。回鸾更按湘妃曲，醉踏烟波弄月华。
水仙·其二
作者：徐积
朝代：宋
体裁：七言绝句

天上瑶池为别馆，海閒金阙是离宫。徐行按尽烟波国，高步却来云汉中。
水仙·其四
作者：徐积
朝代：宋
体裁：七言绝句

龙驭曾游绛水霞，回来却坐赤鲸车。夜深正解双珠佩，莫点犀灯照我家。
求仙
作者：徐积
朝代：宋
体裁：古风

神仙不知真有无，其术可图不可图。得之不得存乎命，躁不以命良可吁。愚夫忘欲弃所爱，父母无子妻无夫。本求长生不死术，夭厥所寿残厥躯。
江南春
作者：徐积
朝代：宋

今年是处春风早，江南地暖春更好。
春风先把江山扫，次入梅花后芳草。
芳草春深更有情，直共江山到洞庭。
落花流水从武陵，湖中有山春更青。
日欲落时一点明，少年莫上岳阳城。
江南春
作者：徐积
朝代：宋

今年是处春风早，江南地煖春更好。春风先把江山扫，次入梅花后芳草。芳草春深更有情，直共江山到洞庭。落花流水从武陵，湖中有山春更青。日欲落时一点明，少年莫上岳阳城。
泣谢陈德任
作者：徐积
朝代：宋
体裁：五言律诗

义重江湖叟，情施墟墓閒。孤魂慰长夜，老泪湿衰颜。一奠方铭骨，三年更倚山。更分心两处，恍惚自收还。
浴仙
作者：徐积
朝代：宋

玉佩珠襦自辟尘，瑶池浴罢卧红云。
指挥莫放香波去，留与龙儿并凤羣。
浴仙
作者：徐积
朝代：宋

玉佩珠襦自辟尘，瑶池浴罢卧红云。指挥莫放香波去，留与龙儿并凤群。
海棠花·其一
作者：徐积
朝代：宋

彼美花兮宜晚春，柔姿淑艷是何人。
十分国色妆须淡，数点胭脂画未匀。
带雨容开浑是恨，出墙头望恰如真。
几时谪下蓬莱岛，霞污仙衣痕尚新。
海棠花·其二
作者：徐积
朝代：宋

一度相逢一度春，不知名姓是何人。
十分国色妆须淡，数点胭脂画未匀。
好把东皇为上客，便堪宋玉作西邻。
临卭道士今何在，说与唐宗是太真。
淮之水示门人马存
作者：徐积
朝代：宋

君不见淮之水，春风吹，春雨洗。
青熏衣，绿染指。
渔不来，鸥不起。
潋潋滟滟天尽头，只见孤帆不见舟。
斜阳欲落未落处，尽是人间今古愁。
今古愁兮将奈何，莫使骚人闻棹歌。
我曹自是浩歌客，笑声酒面春风和。
淮之水示门人马存
作者：徐积
朝代：宋

君不见淮之水，春风吹，春雨洗。青薰衣，绿染指。渔不来，鸥不起。潋潋滟滟天尽头，只见孤帆不见舟。斜阳欲落未落处，尽是人间今古愁。今古愁兮将奈何，莫使骚人闻棹歌。我曹自是浩歌客，笑声酒面春风和。
淮阴义妇·其一
作者：徐积
朝代：宋

酷贼奸雠既已除，衔冤抱耻正号呼。当时但痛君非命，今日方知妾累夫。舍义取生真鄙事，杀身沈子乃良图。几年污辱无由雪，长使清淮涤此躯。
淮阴义妇·其一
作者：徐积
朝代：宋

酷贼姦雠既已除，衔冤抱耻正号呼。
当时但痛君非命，今日方知妾累夫。
舍义取生真鄙事，杀身沈子乃良图。
几年污辱无由雪，长使清淮涤此躯。
淮阴义妇·其二
作者：徐积
朝代：宋
体裁：七言绝句

淮阴妇人何决烈，貌好如花心似铁。杀身沈子须臾閒，身虽已死名不灭。
清虚台题华州崔氏园
作者：徐积
朝代：宋
体裁：五言律诗

名园自郊谷，何况筑高台。酷暑未尝到，清风长自来。云岚瞰山罅，烟水近池隈。谁更将松竹，萧森四面栽。
渔父乐
作者：徐积
朝代：宋

水曲山隈四五家，夕阳烟火隔芦花。渔唱歇，醉眠斜，纶竿蓑笠是生涯。见说红尘罩九衢，贪名逐利各区区。论得失，问荣枯，争似侬家占五湖。讨得渔竿买得船，归休何必待高年。深浪里，乱云边，只有逍遥是水仙。饱则高歌醉即眠，只知头白不知年。江绕屋，水随船，买得风光不著钱。管得江湖占得山，白云同散学云閒。清旦出，夕阳还，不知身在画屏閒。一酌村醪一曲歌，回看尘世足风波。忧患大，是非多，纵得荣华有几何。
渔父乐 其三 堪画看
作者：徐积
朝代：宋

讨得渔竿买得船，归休何必待高年。深浪里，乱云边，只有逍遥是水仙。
渔父乐 其四 谁学得
作者：徐积
朝代：宋

饱则高歌醉即眠，只知头白不知年。江绕屋，水随船，买得风光不著钱。
渔父乐·其一
作者：徐积
朝代：宋
体裁：词

水曲山隈四五家，夕阳烟火隔芦花。渔唱歇，醉眠斜，纶竿蓑笠是生涯。
渔父乐·君不悟
作者：徐积
朝代：宋
体裁：词

一酌村醪一曲歌，回看尘世足风波。忧患大，是非多，纵得荣华有几何。
渔父乐·君看取
作者：徐积
朝代：宋
体裁：词

管得江湖占得山，白云同散学云閒。清旦出，夕阳还，不知身在画屏閒。
渔父乐·堪画看
作者：徐积
朝代：宋

讨得渔竿买得船，归休何必待高年。
深浪裏，乱云边，只有逍遥是水仙。
渔父乐·无一事
作者：徐积
朝代：宋
体裁：词

见说红尘罩九衢，贪名逐利各区区。论得失，问荣枯，争似侬家占五湖。
渔父乐·渔歌子·一酌村醪一曲歌
作者：徐积
朝代：宋
体裁：词

一酌村醪一曲歌。回看尘世足风波。忧患大，是非多。纵得荣华有几何。
渔父乐·渔歌子·管得江湖占得山
作者：徐积
朝代：宋
体裁：词

管得江湖占得山。白云同散学云闲。清旦出，夕阳还。不知身在画屏间。
渔父乐·渔歌子·见说红尘罩九衢
作者：徐积
朝代：宋
体裁：词

见说红尘罩九衢。贪名逐利各区区。论得失，问荣枯。争似侬家占五湖。
渔父乐·渔歌子·讨得渔竿买得船
作者：徐积
朝代：宋
体裁：词

讨得渔竿买得船。归休何必待高年。深浪里，乱云边。只有逍遥是水仙。
渔父乐·渔歌子·饱则高歌醉即眠
作者：徐积
朝代：宋

饱则高歌醉即眠。
只知头白不知年。
江绕屋，水随船。
买得风光不着钱。
渔父乐·谁学得
作者：徐积
朝代：宋

饱则高歌醉即眠，只知头白不知年。
江遶屋，水随船，买得风光不着钱。
渔父乐渔歌子
作者：徐积
朝代：宋
体裁：词

水曲山隈四五家。夕阳烟火隔芦花。渔唱歇，醉眠斜。纶竿蓑笠是生涯。
渔翁
作者：徐积
朝代：宋

白发老翁心似铁，网尽溪鱼犹未歇。船中浑是卖鱼钱，买酒烹鱼醉明月。
渔翁
作者：徐积
朝代：宋

白髪老翁心似铁，网尽溪鱼犹未歇。
船中浑是卖鱼钱，买酒烹鱼醉明月。
渔者
作者：徐积
朝代：宋

缚竹编茅杂乱蓬，四篱俱是野花丛。
莫道江湖山色好，篱落不禁秋后风。
秋后风从西北起，身上蓑衣冷如水。
夫妻却在钓船中，儿孙走入芦花裏。
夫妻不会作活计，辛苦卖鱼沽酒费。
儿孙身上更贫穷，白日无衣夜无被。
昨日前村酤酒处，今朝忽见无人住。
闻道江南地更暖，移舟急望江南去。
渔者
作者：徐积
朝代：宋

缚竹编茅杂乱蓬，四篱俱是野花丛。莫道江湖山色好，篱落不禁秋后风。秋后风从西北起，身上蓑衣冷如水。夫妻却在钓船中，儿孙走入芦花里。夫妻不会作活计，辛苦卖鱼沽酒费。儿孙身上更贫穷，白日无衣夜无被。昨日前村酤酒处，今朝忽见无人住。闻道江南地更暖，移舟急望江南去。
渔者·其一
作者：徐积
朝代：宋
体裁：七言绝句

枯笠摇风雪满衣，年年辛苦事渔矶。有时钓得鳣鲸上，又被行人买得归。
渔者·其二
作者：徐积
朝代：宋
体裁：七言律诗

家住前村芦苇中，一生无事是渔翁。眼看波浪如平地，身向江湖若断蓬。小艇醉眠寒夜雨，短帆閒挂夕阳风。营营市井应相笑，不道锥刀尽是空。
濉阳
作者：徐积
朝代：宋

尝闻唐李氏，世号为贤妻。以力营七丧，或谓难庶几。孰知蔡家妇，其事乃同之。岂特在中馈，无往而无仪。孝于其所尊，慈于其所卑。即知义所在，能终义所为。我生至此极，我嫁逢百罹。其属死略尽，其骨俱无归。身为未亡人，心乃真男儿。以己任其责，无忘须臾时。但恐事不济，安知恤寒饥。乃捐奉生具，而为送亡资。面不御膏沐，首不加冠笄。金珠鬻于市，文绣容何施。更无囊中装，唯有身上衣。殆将截其发，幸苟完其肌。所得盖良苦，所积从细微。如此十年久，犹以为支离。日下卜诸良，宅兆相厥宜。一举十八丧，一旦得所依。手自植松楸，身亦沾涂泥。何暇裹两足，但知勤四肢。居者叹于室，行者泣于歧。鸟亦助叫号，人思操蔂梩。冥冥长夜魂，所获喜可知。郁郁佳城中，不为中道尸。卒办其家事，少慰而心悲。义深海可涸，行坚山可摧。孤诚贯白日，幽光淩虹霓。吾闻古烈女，荦荦非无奇。一死盖易处，一节亦易持。至如张氏者，使人尤歔欷。谁为孝妇传，谁为黄绢碑。亦有淮上翁，为述濉阳诗。移书太史氏，无令兹逸遗。
濉阳
作者：徐积
朝代：宋

尝闻唐李氏，世号为贤妻。
以力营七丧，或谓难庶几。
孰知蔡家妇，其事乃同之。
岂特在中馈，无往而无仪。
孝于其所尊，慈于其所卑。
即知义所在，能终义所为。
我生至此极，我嫁逢百罹。
其属死略尽，其骨俱无归。
身为未亡人，心乃真男儿。
以己任其责，无忘须臾时。
但恐事不济，安知恤寒饥。
乃捐奉生具，而为送亡资。
面不御膏沐，首不加冠笄。
金珠鬻于市，文绣容何施。
更无囊中装，唯有身上衣。
殆将截其髪，幸苟完其肌。
所得盖良苦，所积从细微。
如此十年久，犹以为支离。
日下卜诸良，宅兆相厥宜。
一举十八丧，一旦得所依。
手自植松楸，身亦沾涂泥。
何暇裹两足，但知勤四肢。
居者叹于室，行者泣于歧。
鸟亦助叫号，人思操虆梩。
冥冥长夜魂，所获喜可知。
鬰鬰佳城中，不为中道尸。
卒办其家事，少慰而心悲。
义深海可涸，行坚山可摧。
孤诚贯白日，幽光凌虹霓。
吾闻古烈女，荦荦非无奇。
一死盖易处，一节亦易持。
至如张氏者，使人尤歔欷。
谁为孝妇传，谁为黄绢碑。
亦有淮上翁，为述濉阳诗。
移书太史氏，无令兹逸遗。
爱爱歌
作者：徐积
朝代：宋

吴越佳人古云好，破家亡国可胜道。昨夜閒观爱爱歌，坐中叹息无如何。爱爱乃是娼家女，浑金璞玉埋尘土。歌舞吴中第一人，绿发双鬟才十五。耳闻眼见是何事，不谓其人乃如许。操心危兮虑患深，半夜灯前泪如雨。假如一笑得千金，不如嫁作良人妇。桃李不为当路花，芙蓉开向秋风渚。忽然一日逢张氏，便约终身不相弃。山可磨兮海可枯，生唯一兮死无二。有如樗栎丛中木，忽然化作潇湘竹。又如黄鸟春风时，迁乔木兮出幽谷。文君走马来成都，弄玉吹箫才几曲。不闻马上琵琶声，却在山头望夫哭。去年春风还满房，昨夜月明还满床。行人一去不复返，不是江山歧路长。前年犹惜金缕衣，去年不画深燕脂。今年今日万事已，鲛绡翡翠看如泥。一女二夫兮妾之所羞，不忠于所事兮其将何求。蛾眉皓齿兮乃妾之雠，不如无生兮庶几无尤。喓喓草虫兮趯趯阜螽，靡不有初兮鲜克有终。鸳鸯于飞兮毕之罗之，人閒此恨兮消何时。深山人迹不到处，病鸾敛翅巢空枝。
爱爱歌
作者：徐积
朝代：宋

吴越佳人古云好，破家亡国可胜道。
昨夜閒观爱爱歌，坐中叹息无如何。
爱爱乃是娼家女，浑金璞玉埋尘土。
歌舞吴中第一人，绿髪双鬟纔十五。
耳闻眼见是何事，不谓其人乃如许。
操心危兮虑患深，半夜灯前泪如雨。
假如一笑得千金，不如嫁作良人妇。
桃李不为当路花，芙蓉开向秋风渚。
忽然一日逢张氏，便约终身不相弃。
山可磨兮海可枯，生唯一兮死无二。
有如樗栎丛中木，忽然化作潇湘竹。
又如黄鸟春风时，迁乔木兮出幽谷。
文君走马来成都，弄玉吹箫纔几曲。
不闻马上琵琶声，却在山头望夫哭。
去年春风还满房，昨夜月明还满床。
行人一去不復返，不是江山歧路长。
前年犹惜金缕衣，去年不画深燕脂。
今年今日万事已，鲛绡翡翠看如泥。
一女二夫兮妾之所羞，不忠于所事兮其将何求。
蛾眉皓齿兮乃妾之雠，不如无生兮庶几无尤。
喓喓草虫兮趯趯阜螽，靡不有初兮鲜克有终。
鸳鸯于飞兮毕之罗之，人閒此恨兮消何时。
深山人迹不到处，病鸾敛翅巢空枝。
狂仙
作者：徐积
朝代：宋

香枝洒面瑶池水，霞艳装衣阆苑花。一半是狂兼是醉，急教扶去卧烟霞。
狂仙
作者：徐积
朝代：宋

香枝洒面瑶池水，霞艷装衣阆苑花。
一半是狂兼是醉，急教扶去卧烟霞。
玉女花
作者：徐积
朝代：宋

扬花可与名玉妃，楚花可与名玉女。天上瑶台是本居，人在月宫合同处。一点难容赤水霞，平生冷笑巫山雨。此女持身色太严，玉璧如槃求不许。国艳虽殊情太少，蛾眉不画双瞳瞭。新就明河洗面来，更佩明珠踏瑶草。不用朱鸾与紫霞，玉麒麟驾白云车。君看面上都无邪，更看身上都无瑕。越王国女金可邀，卓王孙女琴可招。更有秦王家弄玉，嫁人只被爱吹箫。
玉女花·其一
作者：徐积
朝代：宋
体裁：古风

扬花可与名玉妃，楚花可与名玉女。天上瑶台是本居，人在月宫合同处。一点难容赤水霞，平生冷笑巫山雨。此女持身色太严，玉璧如槃求不许。
玉女花·其二
作者：徐积
朝代：宋

国艳虽殊情太少，蛾眉不画双瞳瞭。新就明河洗面来，更佩明珠踏瑶草。不用朱鸾与紫霞，玉麒麟驾白云车。君看面上都无邪，更看身上都无瑕。越王国女金可邀，卓王孙女琴可招。更有秦王家弄玉，嫁人只被爱吹箫。
玉女花·其二
作者：徐积
朝代：宋

国艷虽殊情太少，蛾眉不画双瞳瞭。
新就明河洗面来，更佩明珠踏瑶草。
不用朱鸾与紫霞，玉麒麟驾白云车。
君看面上都无邪，更看身上都无瑕。
越王国女金可邀，卓王孙女琴可招。
更有秦王家弄玉，嫁人只被爱吹箫。
玉妃
作者：徐积
朝代：宋
体裁：七言绝句

琳琅宫殿本无尘，犹跨青鸾踏紫云。怪得晓来天色淡，海霞都在玉妃裙。
玉霞弟子
作者：徐积
朝代：宋
体裁：七言绝句

玉霞弟子非无学，金箓名仙亦有才。却作左慈筵上术，谁将酒脯尽携来。
玺书长句
作者：徐积
朝代：宋
体裁：七言律诗

随船父老踏青莎，人各持杯奈醉何。谣俗恋恩成太息，吟翁乐义合长歌。皆知察物严而恕，谁似当官正不阿。东汉武威任郡守，至今高义耸峨峨。
琼花歌
作者：徐积
朝代：宋

春皇自厌花多红，欲得花颜如玉容。春皇青女深相得，先教敛与秋霜色。乃有雪月供光，星榆献白，艑量银汉琉璃湿。人閒美玉捣作灰，荆山昆山鬼神泣。天上有人名玉女，投壶之外能为素。姑射神人解种花，先须此物为根芽。天罅地窍掬精粹，蟾身骊颔偷光华。其时正是天地交，二气上下阴阳调。此花孕育得其正，其閒邪气无纤毫。所以其色为正色，出乎其类拔乎萃。一如君子有诸内，粹然其色见于外。三月将尽四月前，百花开尽春萧然。扬州日暖花开未，春香不动花房闭。仙掌秋高玉露浓，蛟人泣下珠玑碎。黄鹂本是花中客，啼尽好声求不得。春皇费尽养花心，春风使尽开花力。春归莺去花始开，谁人放出深闺来。唐家天子太平时，太真浴罢华清池。红裳绣袂厌君眼，更作地仙披羽衣。麻姑睡起蓬莱岛，风吹玉面秋天晓。洛川女子能长生，水中肌骨成瑶琼。褒姒不见诸侯兵，尽日不笑如无情。宋玉移家安在哉，东邻不画胭脂腮。卓文君去成都速，锦衣金翠慵装束。吹箫客貌果何如，见说其人名弄玉。若比此花俱不足，淫妖怪艳文之类。一如妇人有贤德，不为邪色辞正色。孀居之女能自持，终身唯著大练衣。又如正色立朝者，不以柔媚为奸欺。以此论之乃可重，人之不正将胡为。论德乃是花之杰，论色乃是花之绝。洛阳花名古云好，看花须向扬州道。君不见去年花下吹黑风，霹雳闪电搜玉龙。此时半夜花光中，不觉屈曲蟠长虹。又不闻天上琳琅树，种在烟霞最深处。白云枝叶白玉英，此花莫是琳琅精。此花爱圆不爱缺，一树花开似明月。襄王半夜指为云，谢女黄昏吟作雪。杏花俗艳梨花粗，柳花细碎梅花疏。桃花不正其容冶，牡丹不谨其体舒。如此之类无足奇，此花之外更有谁。世非红紫不入眼，此花何用求人知。诗人自与花相期，长告年年乞一枝。
琼花歌
作者：徐积
朝代：宋

春皇自厌花多红，欲得花颜如玉容。
春皇青女深相得，先教敛与秋霜色。
乃有雪月供光，星榆献白，艑量银汉琉璃湿。
人閒美玉捣作灰，荆山昆山鬼神泣。
天上有人名玉女，投壶之外能为素。
姑射神人解种花，先须此物为根芽。
天罅地窍掬精粹，蟾身骊颔偷光华。
其时正是天地交，二气上下阴阳调。
此花孕育得其正，其閒邪气无纤毫。
所以其色为正色，出乎其类拔乎萃。
一如君子有诸内，粹然其色见于外。
三月将尽四月前，百花开尽春萧然。
扬州日暖花开未，春香不动花房闭。
仙掌秋高玉露浓，蛟人泣下珠玑碎。
黄鹂本是花中客，啼尽好声求不得。
春皇费尽养花心，春风使尽开花力。
春归鶑去花始开，谁人放出深闺来。
唐家天子太平时，太真浴罢华清池。
红裳绣袂厌君眼，更作地仙披羽衣。
麻姑睡起蓬莱岛，风吹玉面秋天晓。
洛川女子能长生，水中肌骨成瑶琼。
褒姒不见诸侯兵，尽日不笑如无情。
宋玉移家安在哉，东邻不画臙脂腮。
卓文君去成都速，锦衣金翠慵装束。
吹箫客貌果何如，见说其人名弄玉。
若比此花俱不足，淫妖怪艷文之累。
一如妇人有贤德，不为邪色辞正色。
孀居之女能自持，终身唯着大练衣。
又如正色立朝者，不以柔媚为奸欺。
以此论之乃可重，人之不正将胡为。
论德乃是花之杰，论色乃是花之绝。
洛阳花名古云好，看花须向扬州道。
君不见去年花下吹黑风，霹雳闪电搜玉龙。
此时半夜花光中，不觉屈曲蟠长虹。
又不闻天上琳琅树，种在烟霞最深处。
白云枝叶白玉英，此花莫是琳琅精。
此花爱圆不爱缺，一树花开似明月。
襄王半夜指为云，谢女黄昏吟作雪。
杏花俗艷梨花粗，柳花细碎梅花疏。
桃花不正其容冶，牡丹不谨其体舒。
如此之类无足奇，此花之外更有谁。
世非红紫不入眼，此花何用求人知。
诗人自与花相期，长告年年乞一枝。
瑶真诗
作者：徐积
朝代：宋

此花所在宜开馆，彼玉维瑶合比君。每到黄昏成淡月，却临晓后作团云。人閒伪采何如质，物里孤芳自胜群。应笑马嵬坡下女，太真为号系黄裙。不知记得瑶林否，故国曾陪阆苑春。色貌易分浑是正，性情虽辨总归真。红尘世上无双物，白雪宫中第几人。若问谁何名玉女，一般严静敌霜神。
瑶真诗·其一
作者：徐积
朝代：宋

此花所在宜开馆，彼玉维瑶合比君。每到黄昏成淡月，却临晓后作团云。人閒伪采何如质，物里孤芳自胜群。应笑马嵬坡下女，太真为号系黄裙。
瑶真诗·其一
作者：徐积
朝代：宋

此花所在宜开馆，彼玉维瑶合比君。
每到黄昏成淡月，却临晓后作团云。
人閒僞采何如质，物裏孤芳自胜羣。
应笑马嵬坡下女，太真为号繫黄裙。
瑶真诗·其二
作者：徐积
朝代：宋
体裁：七言律诗

不知记得瑶林否，故国曾陪阆苑春。色貌易分浑是正，性情虽辨总归真。红尘世上无双物，白雪宫中第几人。若问谁何名玉女，一般严静敌霜神。
登淮阴古城
作者：徐积
朝代：宋

此城不可名甘罗，淮阴侯国冤忿多。其气郁郁而勃勃，遂令平地生嵯峨。
登淮阴古城
作者：徐积
朝代：宋

此城不可名甘罗，淮阴侯国冤忿多。
其气鬰鬰而勃勃，遂令平地生嵯峨。
登高辞
作者：徐积
朝代：宋

九月九日兮，登高何为。古有此语兮，吾未暇论其是非。菊花黄兮茱萸紫，二花此时还斗开。花满握兮酒满杯，人人欲上高楼台。我与世人虽异好，此时亦难平襟怀。因思雕虫篆刻事，此文乃是儒之灾。如今此灾亦可避，不辞万里登崔嵬。其如此物避不得，但恐积蠹伤良才。是以天下美璞少，甚于矛戟戕琼瑰。纵有美璞直万镒，埋之尘土何由来。圣朝有意去灾害，愿将此物为渠魁。
登高辞
作者：徐积
朝代：宋

九月九日兮，登高何为。
古有此语兮，吾未暇论其是非。
菊花黄兮茱萸紫，二花此时还鬬开。
花满握兮酒满杯，人人欲上高楼台。
我与世人虽异好，此时亦难平襟怀。
因思雕虫篆刻事，此文乃是儒之灾。
如今此灾亦可避，不辞万里登崔嵬。
其如此物避不得，但恐积蠹伤良才。
是以天下美璞少，甚于矛戟戕琼瑰。
纵有美璞直万镒，埋之尘土何由来。
圣朝有意去灾害，愿将此物为渠魁。
白云先生
作者：徐积
朝代：宋

白云先生面如铁，一片良心似明月。
腹中和气如春阳，齿下清风欲为雪。
羣儿走马正讙讙，先生高躅方寻山。
嵩山泰山俱有约，先访王乔后陈抟。
浮丘严驾欲迎子，玉女整衣开瑶关。
山中自是逍遥家，手磨红蕊生龙霞。
鼎中气焰成何物，不炼黄金炼丹砂。
明月一声何处啸，但觉半夜鸾凤叫。
猿不敢号虎不鸣，一夜清风生万窍。
此路高深易迷错，只见先生一双脚。
山中不似俗人家，有客但寻猿与鹤。
西峰犹有秦宫女，身上乱毛如鸟羽。
秦时人事不忍闻，若见斯人莫与语。
先生何以遗时人，先生有语醇乎醇。
莫分巧拙与强弱，莫将外物成天真。
岂不见北邙山下狐狸窟，掘出枯骸与陈骨。
其閒岂无乡原人，其閒岂无强梁物。
强梁物，乡原人，当时尔等空纷纷。
后来之事竟何如，不及痴儿醉梦之浮云。
白云先生
作者：徐积
朝代：宋

白云先生面如铁，一片良心似明月。腹中和气如春阳，齿下清风欲为雪。群儿走马正欢欢，先生高躅方寻山。嵩山泰山俱有约，先访王乔后陈抟。浮丘严驾欲迎子，玉女整衣开瑶关。山中自是逍遥家，手磨红蕊生龙霞。鼎中气焰成何物，不炼黄金炼丹砂。明月一声何处啸，但觉半夜鸾凤叫。猿不敢号虎不鸣，一夜清风生万窍。此路高深易迷错，只见先生一双脚。山中不似俗人家，有客但寻猿与鹤。西峰犹有秦宫女，身上乱毛如鸟羽。秦时人事不忍闻，若见斯人莫与语。先生何以遗时人，先生有语醇乎醇。莫分巧拙与强弱，莫将外物成天真。岂不见北邙山下狐狸窟，掘出枯骸与陈骨。其閒岂无乡原人，其閒岂无强梁物。强梁物，乡原人，当时尔等空纷纷。后来之事竟何如，不及痴儿醉梦之浮云。
白莲花
作者：徐积
朝代：宋
体裁：七言绝句

水一重重玉一重，更无妖色媚西风。虽然物外能为素，又恐人閒只爱红。
睡
作者：徐积
朝代：宋

睡入净域居，梦有殊方乐。不须汎海装，去采神仙药。手辟黄金阙，足踏巨鳌壳。更作西方行，真到昆崙脚。人莫嗟劳生，睡者吾一乐。困来入醉乡，梦去得仙药。瘦胫鹤伸足，老背龟侧壳。日出纸窗明，烟霞忽失脚。